02:02 / 28.04.2018 3388 pdf Ўқиш режими + -\nШайх Муҳаммад Содиқ Муҳаммад Юсуф Ислом олий маъҳадида проректор ва ректор бўлган пайтлари бизга дарс бериб, устозлик қилганлар. Тўрт йил давомида у кишидан чуқур билим ва таҳсил олдик. У киши талабаларга Ислом асосларига оид фанларни тушунтиришга қаттиқ эътибор берар, ҳар бир дарслари узоқ вақт эсда сақланиб қоларди. Собиқ Иттифоқ республикаларидан келган талабалар Шайх ҳазратларининг бевосита шогирдлари саналишарди. Шайх ҳазратларининг уларни етук дин олимлари қилиб тайёрлаш йўлидаги саъй-ҳаракатлари бесамар кетмади: ўшанда у кишидан таълим олган барча шогирдлар кейинчалик ўз юртларида етук дин олимлари ва арбобларига айланишди, кўплари ўзларидаги диний ташкилотларнинг раҳбарлари этиб сайланишди.\nКейинчалик камина Ўзбекистон мусулмонлари идораси раислигига – муфтийликка сайланганимдан кейин устоз билан муносабатларимиз янада ривожланиб, мустаҳкамланиб кетди. Раисликка янги сайланган кезларимда қайсидир байрам муносабати билан идорамиз ҳовлисида эҳсон дастурхони тузаб, унга мамлакатнинг таниқли дин арбоблари, етук уламолар, масжид имомларидан бир неча кишини таклиф қилдик. Мақсад, бу улуғ зотлар билан яқиндан танишиш, маслаҳат-насиҳатларини ва дуоларини олиш, уларнинг дин йўлидаги хизматларини эътироф қилишимизни билдириб қўйиш эди. Шайх ҳазратларига ҳам таклифнома юбордик. Ҳазрат мажлисимизга ўз вақтида етиб келдилар. У кишини эҳтиром билан тўрга ўтқаздик. Каминани янги вазифа билан чин дилдан қутлаб, ишни яхшилашга оид бир неча тавсияларни бердилар. У кишининг ташрифидан беҳад хурсанд бўлиб, маслаҳатларини мамнуният билан қабул қилдим, иш жараёнида руҳий мадад ва маслаҳатларига ҳамиша муҳтожлигимни изҳор этдим.\nШундан кейин Шайх ҳазратлари диний идорамиз билан алоқаларини аввалгидан ҳам кучайтириб, кўпгина соҳаларда кўмак бериб турдилар, камчиликларимизни кўрсатдилар, идора фаолиятини жонлантиришда маслаҳатларини аямадилар. Рамазон ойида пойтахтимиз ва вилоятлардаги масжидларимизда у киши иштирокида ўтадиган «Рамазон туҳфаси» шиори остидаги гўзал мавъизалар, ваъз-иршодлар бу ҳамкорлигимизнинг гултожига айланди. Рамазон ойи бошланишидан олдин Шайх ҳазратлари идорамизга мурожаат қилиб, ўзлари ташриф буюрадиган масжидларни аниқлаб олар, кейин ўша жойларда чуқур илмий, мазмундор, мушоҳадаларга бой суҳбатлар қилиб берардилар. Бу чиқишлардан у киши обрў орттиришни ёки машҳур бўлишни кўзламас, балки мусулмонларга ўта зарур панду насиҳатларни, ваъз-иршодларни етказиб қўйишни истар эдилар. У киши бу сермазмун суҳбатлари билан халқимизнинг қалбини шунчалар забт этган эканларки, вафотларидан кейин маърифат тарқатиш борасидаги бу фаолият хийла кемтик бўлиб қолди.\nШайх Муҳаммад Содиқ Муҳаммад Юсуф дунё тан олган олим эдилар. У киши Робитатул-Олам ал-исломиянинг таъсис мажлиси, Бутун дунё Тасаввуф уюшмаси, Бутун дунё Мусулмон халқлар бошқарувининг Бош котибияти, Бутун дунё Даъват уюшмаси, Бутун дунё Уламолари кенгаши, Бутун дунё Ислом уюшмаси, Маккаи мукаррамадаги Бутун дунё Муфаккир уламолар йиғинининг ижроия қўмитаси, Бутун дунё Масжидлар уюшмаси, Иорданиядаги Оли Байт муассасасига қарашли Исломий фикрлар академияси каби халқаро ташкилотларнинг аъзоси эдилар.\nУстоз диний илмларни ривожлантириш йўлида самарали ижод қилдилар. У кишининг «Тафсири Ҳилол», «Ҳадис ва Ҳаёт» асарлари кирмаган хонадон қолмади ҳисоб. «Иймон», «Тасаввуф ҳақида тасаввур», «Ихтилофлар ҳақида», «Дин насиҳатдир», «Шоядки тақводор бўлсак», «Поклик иймондандир», «Сунний ақийдалар», «Кифоя», «Одоблар хазинаси», «Руҳий тарбия», «Ижтимоий одоблар», у киши бошчилигида амалга оширилган «Олтин силсила» туркуми, рус тилидаги ўнлаб китоблари, илмий-маърифий асарлари нашр этилган. Бундан ташқари, интернет тармоғида Шайх ҳазратлари раҳбарликларида ташкил этилган islom.uz порталига кирувчи ўнлаб вебсайтлар ишлаб турибди.\nРасулуллоҳ соллаллоҳу алайҳи васаллам ўз ҳадиси шарифларида: «Аллоҳ таоло ушбу умматга ҳар юз йилда Унинг динини янгилайдиган бир одамни юборади», деган эдилар (Абу Ҳурайрадан Абу Довуд ривоят қилган). Шуни ишонч билан айтиш мумкинки, шайх Муҳаммад Содиқ Муҳаммад Юсуф ҳам ана шу ҳадисда зикр қилинган динни янгиловчи мужаддидлардан бўлиб чиқдилар. Бизнинг кўҳна Мовароуннаҳр диёри ҳар асрда Ислом оламига буюк алломаларни, дунё тан олган олимларни етказиб берган. Масалан, ҳижрий иккинчи асрда атоқли фиқҳ олими Абу Ҳафс Кабир Бухорий ва улуғ муҳаддис Абдуллоҳ ибн Муборак яшаб ўтишган бўлса, учинчи аср Муҳаммад ибн Исмоил Бухорий ва Абу Исо Термизийларнинг даври бўлди. Тўртинчи асрда Абу Мансур Мотуридий, бешинчи асрда Абул Муъин Насафий, олтинчи асрда Абул Қосим Замахшарий, Бурҳониддин Марғиноний, Алоуддин Косоний, еттинчи асрда Абул Баракот Насафий каби улуғ Ислом олимлари яшаб ўтишди. Ҳижрий ўн бешинчи асрдаги юртимизнинг энг машҳур олими деб ҳеч бир муболағасиз шайх Муҳаммад Содиқ Муҳаммад Юсуфни кўрсатиш мумкин. Бу зотнинг узоқ йиллик динсизлик замони туфайли динини унутаёзган халқни маърифатли қилиш, уларга диний билимларни етказиш борасида олиб борган ишларини ҳақиқатан Аллоҳнинг дини йўлидаги буюк фидокорлик деб аташ мумкин.\n16:52 / 27.04.2018 2127\n02:04 / 28.04.2018 2562\nУламоларга кўра Кавсарий...\nУстоз, рухсат берсангиз, сиз билан марҳум Шайх Имом Зоҳид Кавсарий ҳазратлари ҳақида суҳбат қилсак дегандим...Шайх Муҳаммад Аввома Албатта, марҳамат.Уламолар давоми...\n2999 14:48 / 14.04.2018\nУстоз, бугунги кунда толиби илмлар Кавсарийнинг асарларига қайси жиҳатдан кўпроқ эҳтиёж сезмоқдаларШайх Муҳаммад Аввома Аввало шуни айтиб ўтай, илмга энди қадам давоми...\n2458 17:50 / 20.04.2018\n1600 21:52 / 10.01.2018\nИмом Табарий: Қирқ йил давомида кунига қирқ варақдан асар ёзган олим\nИмом Аҳмад ибн Ҳанбал ривоят қилган ҳадисда Пайғамбаримиз соллаллоҳу алайҳи васаллам .Ер юзида уламолар худди еру сувнинг қоронғулигида йўл топишга ёрдам давоми...\n1100 16:01 / 16.12.2020


Ҳомиладорлик календари so'zi arxivi – DNK.UZ\nТўққиз ой ўтиб бўлса-да, чақалоқ ҳалигача дунёга келмаган ва туғруқ бошланмаган бўлса, бу хавотир учун сабаб бўла олмайди.…\nТуғруқни кутмоқдамиз ва энди кун эмас, соат санамоқдамиз. Туғруқ ҳар қандай лаҳзада бошланиб қолиши мумкин. Бола ўзини қандай…\nДоктор ҳузурига одатдагидан кўпроқ қатнайсиз, у йўлдошнинг ҳолатини ўрганади. Сиз, оилангиз ва шифокор кутишдан бошқа иш қилмайсизлар. Туғруқхонага…\nГўдагингиз қорин ичида «етилмоқда», унинг барча органлари бор, ҳаммаси ишлаб турибди. Ҳадемай у тос соҳасига тушишни бошлайди ва…\nҲозир сиз ҳомиладорликнинг еттинчи ойи ўртасида турибсиз. 28 ҳафта – бу энди учинчи триместр дегани. Туғруққача унчалик кўп…\nҲомиладорликнинг 37 ҳафтаси – тўлиқ тайёргарликнинг яна бир ҳафтаси! Агар бу сизнинг биринчи ҳомиладорлигингиз бўлса, у ҳолда сиз…\nОнанинг қадам ташлаши тобора оғирлашиб боради: бу ҳомиладорликнинг 32 ҳафтаси аломатларидан. Қорин ичидаги болакай борган сайин сезиларли бўлиб,…\nҲомиладорликнинг 30 ҳафтаси – бу кўп нарсани англатади. Биринчидан, она қорнидаги бола – муайян кўникма ва реакцияларга эга…\nҲаммаси жойида. Ҳомиладорликнинг 33 ҳафтаси келди. Онадаги камқонлик ўтиб кетди, болакай яна бир сантиметрга ўсган. Қорин ичи унга…\nДекрет таътилига чиқишдан олдинги охирги ҳафта – ҳомиладорликнинг 29 ҳафтаси етиб келди. Баъзи бахтли аёллар аллақачон декретга чиқиб…


≡Янгисидан бор ≡Янгисидан бор 20:25, 06.07.2017 ✔804\n— Қадримга етмадингиз, энди мендақасини топиб бўпсиз!..\n— Бекор айтибсан, мен энди сендақасини излаб бўпман!..\n≡Янгисидан бор ≡Янгисидан бор 10:37, 29.06.2017 ✔864\nЭр-хотин тушлик қилиб ўтиришганда уришиб қолишди. Тарелкалар, енгил стуллар парвоз қила бошлади. Қўшнилар ваҳимага тушиб қолишди.\n≡Янгисидан бор ≡Янгисидан бор 11:47, 22.06.2017 ✔797\n— Донолар доноси, айтингчи, ҳалол одамни сотиб олиш мумкинми? — Сотиб олиш қийин. Аммо уларни осонгина сотиб юбориш мумкин.\n≡Янгисидан бор ≡Янгисидан бор 11:19, 15.06.2017 ✔877\nЭр: — Мен сенга мўйна ёқали пўстин совға қилдимми? Хотин: — Қилдингиз! — Мен совға қилган этикда маза қилиб ишга бориб келяпсанми? — Келяпман! — Шундоқ экан, ўғлингни боғчадан олиб келгани ўзинг боравер! — Сиз борсангиз, нима, оҳорингиз тўкилиб қоладими? — Нимада бораман?! Сен совға қилган пайпоқда бораманми?!\n≡Янгисидан бор ≡Янгисидан бор 10:27, 08.06.2017 ✔848\n≡Янгисидан бор ≡Янгисидан бор 11:38, 01.06.2017 ✔824\n— Менга қара, Акмал, сен мушук ҳақида ёзган иншо акангники билан бир хил-ку. Буни қандай тушунса бўлади?\n— Нимасини тушунмайсиз? Уйимизда фақат биттагина мушук бор-ку...\n≡Янгисидан бор ≡Янгисидан бор 10:07, 25.05.2017 ✔1002\nТўртинчи синф боласи дадасига деди:\n— Дада, кўзингизни юмганча имзо қўя оласизми?\n— Ҳаракат қилиб кўраман!\n— Унда кўзингизни юминг.\nБола кундалигининг керакли жойини очиб, дадасининг олдига қўйди. Отаси кўз юмганча қўл қўйди. Бола қойил қолди:\n— Беш кетдим, дада! Сиз — суперсиз!\n≡Янгисидан бор ≡Янгисидан бор 10:41, 18.05.2017 ✔846\n— Яхшиям сиз борсиз, устоз. Шундай оғир кунимда ёнимда туриб мадад бўляпсиз. Мен сизга ишонаман.\n— ...Аммо, азизам, эрингиз ҳозирча жонлантириш бўлимида... Озгина сабрли бўлайлик.\n≡Янгисидан бор ≡Янгисидан бор 09:54, 11.05.2017 ✔907\n≡Янгисидан бор ≡Янгисидан бор 12:25, 04.05.2017 ✔808\nХотин эрига суратни кўрсатиб:\n— Мана шу болани кўряпсизми?\n— Кўряпман, нима қипти?\n— Шу болани кеч олтиларда болалар боғчасидан уйга олиб келасиз.\n— Э, хотин, боланг боғчага борадиган бўлиб кетганми?\n≡Янгисидан бор ≡Янгисидан бор 10:54, 27.04.2017 ✔808\n— Розахон! Ичишга бирор нима бероласизми?\n— Албатта, марҳамат, мана чой.\n— Ўткирроқ бирон нима йўқмиди?\n— Бор, марҳамат, икки ҳисса соламиз.\n≡Янгисидан бор ≡Янгисидан бор 10:19, 20.04.2017 ✔854\n≡Янгисидан бор ≡Янгисидан бор 10:10, 13.04.2017 ✔783\nШаҳар марказий кўчасида бир амаки икки куркани олдига солиб кетяпти. Олдидан кўча нозири чиқди:\n— Амаки, бу ерда куркалар билан юриш мумкин эмас.\n— Нега, ахир, мана, каптарлар бемалол юришибди-ку?\n— Ҳа, энди улар, тинчлик элчилари...\n— Нима, менинг куркаларим уруш элчиларими?!\n≡Янгисидан бор ≡Янгисидан бор 10:19, 06.04.2017 ✔967\n— Э, болам, бу бош нималарни кўрмади. Мана бу сандиқчадек телевизоримиз бор эди.\n— Пултсиз, олти каналли телевизорни айтмайсизми, дадаси?\n— Э, хотин, эсингдами, бошқа каналга омбир билан олардик.\n— Зўр кўрсатувлар ҳам бўларди-а, дадаси?\n— Ана энди буёғи эртак, онаси...\n≡Янгисидан бор ≡Янгисидан бор 10:39, 30.03.2017 ✔877\nАнчадан бери кўришмаган танишлар кўчада дуч келишди:\n— Э, қаёққа бунча шошиб кетяптилар?\n— Вазирликка, ўзим у ерга бир бориб ҳаммасини супуриб ташламасам!\n— Йўғ-э, текширувчи бўп кетганмисиз?\n— Йўғ-а, кулгимни қистатманг, мен фаррошман.


Ташқи ишлар вазирлиги: Саудия Арабистони қиролининг Обама билан учрашувга бормаслиги муносабатларнинг ёмонлашувини англатмайди\n11:34 / 12.05.2015 1337\nСаудия Арабистони қироли Салмон бин Абдулазиз ас-Сауднинг АҚШ президенти Барак Обама билан учрашувга бормаслиги икки давлат ўртасидаги муносабатларнинг ёмонлашганлигини англатмайди. Бу ҳақда ташқи ишлар вазири Одил ал-Жубайр баёнот берди.\nВашингтонда Форс кўрфази араб давлатлари ҳамкорлиги кенгашининг АҚШ раҳбари билан учрашуви бўлиб ўтиши керак эди. Тадбир доирасида қирол АҚШ президенти билан икки томонлама учрашув ўтказиши керак эди. Аммо кеча қиролнинг учрашувга бора олмаслиги маълум бўлди. Унинг ўрнига учрашувда бошқа масъул шахслар иштирок этади. Жумладан, форумга валиаҳд шаҳзоданинг ташриф буюриши кутилмоқда.


Сульшер: «Тайёргарлик учун вақт бўлмади. Бундай графикда ўйнаш мумкин эмас»\n«Манчестер Юнайтед» бош мураббийи Оле-Гуннар Сульшер АПЛнинг 36-туридан ўрин олган «Лестер»га (1:2) қарши баҳсдан кейин ўз фикрларини билдириб ўтди.\n«Ўйинни ёмон бошладик, аммо буни кутиш мумкин эди. Чунки тайёргарлик учун вақтимиз бўлмади. Аммо гол ўтказиб юборганимиздан сўнг йўқотадиган ҳеч нарсамиз қолмади ва жуда яхши ўйнадик. Ҳаракатларимиздан мамнунман.\nМатич – ҳақиқий етакчи. Гринвуд эса атиги 19 ёшда бўлса ҳам, тажрибали профессионалдек кўринди.\nҲеч қачон бундай тиғиз тақвим бўлмаслиги керак. Пайшанба, якшанба, сешанба ва яна пайшанба кунлари ўйнаш мумкин эмас. Шунинг учун таркибда ўзгаришлар қилишимиз керак эди. Бундай тақвимда футболчилар бундан ортиқ ўйнай олишмайди», – дея Сульшернинг сўзларини келтиради ВВС.


«Илм давлат бюджетига қараб қолса, ривожланиш бўлмайди» — Дилфуза Эгамбердиева билан суҳбат\n19:19 / 21.01.2020\nИлм ва олимлик машаққатли йўл. Бежиз уни нина билан қудуқ қазишга тенглашмайди. Kun.uz олимлар билан суҳбатлар лойиҳаси доирасида қишлоқ хўжалик фанлари доктори Дилфуза Эгамбердиева билан суҳбат уюштирди.\nКўп йиллар давомида илмий фаолиятини хорижий илмий муассасаларда ўтказган олима қишлоқ хўжалигида биологик ўғитларни кенг жорий этиш, уни ривожлантиришга оид тадқиқотлар олиб боради. Ўтган йили «мақолаларига энг кўп иқтибос келтирилган олима» сифатида «Scopus award - 2019» мукофоти билан тақдирланган.\nДилфуза Эгамбердиева суҳбат давомида қишлоқ хўжалиги соҳасида қилинаётан ва қилиниши зарур ишлар, таклиф ва тавсиялар, шунингдек, аёл олима бўлиш қийинчиликлари, илмдан ҳаёт мазмунини қидирган инсон кечинмалари ҳақида гапириб ўтди.\n— Илм йўли жудаям қийин ва машаққатли дейишади. Сиз буни танлашингизда нима туртки берган, ким сабаб бўлган?\n— Мен ҳеч қачон илм йўлидан кетаман, деб орзу қилмаганман. Ёшлигимда шифокор бўлишни орзу қилардим. Ўрта мактабни аъло баҳоларга битириб, тақдир тақозоси билан Ўзбекистон Миллий университетининг Биология факултетига ўқишга кирганман.\nУниверситетни тамомлагандан сўнг ЎзФА Микробиология институтига ишга кирдим ва илк бор илмий фаолиятимни бошладим. Лекин илмий тадқиқот институтда ишласам-да, илмни мантиқан тушунмасдим.\nМустақиллик йилларида бир неча ҳамкасбларим хорижда малака ошириб кела бошлашди ва мен ҳам 1998 йилда Германияга аспирантурага кетганман. У ерда менга немис аёли профессор Гисела Ҳофлих раҳбарлик қилди. У меҳнаткаш, қаттиққўл, талабчан аёл эди. Мана шу аёл менга илм эшигини очган инсон десам муболаға бўлмайди. Менга бу аёл нафақат илмий раҳбар, балки ҳаёт дарсини ҳам ўргатган, ўзимга бўлган ишончни, ҳурматни шакллантирган инсон ҳам дея оламан.\nМенга айтган гапларини доим эслайман: «Ҳаётингни кўп қисми ишда ўтади, агар сен илмга бир ҳобби деб қарасанг, бундан завқ ола билсанг, яшаётганингни ҳис қиласан, меҳнат қилаётганингни эмас. Илм орқали сен ҳаётда ўзингни топишинг мумкин, бутун дунёни танишинг мумкин — ҳар томонлама етук, дунёқараши кенг бир инсон бўласан». Бу аёлнинг сўзлари менинг илмий фаолиятимдаги энг катта стимул бўлган дея оламан.\n— Нима сабабдан қишлоқ хўжалиги соҳасини танлагансиз, сизни нимаси билан қизиқтирган?\n— Қишлоқ хўжалиги дунёни боқади, демакки, озуқа манбайи. Инсониятнинг соғлиги озиқ-овқат сифатига жуда боғлиқ, албатта. Айтиб ўтганимдек, шифокор бўлишни жудаям хоҳлардим, аммо касбимни ўзгартирганим билан, хоҳишим ўзгармаган. Бу соҳада ҳам экологик тоза қишлоқ хўжалик маҳсулотлари, яъни сабзавотлар, мевалар етиштириш технологияси ва тўғри овқатланиш каби илмий ишлар билан шуғулланишга қарор қилганман.\nБизга маълумки, бугунги кунгача кўп мамлакатларда, шу жумладан, Ўзбекистонда ҳам қишлоқ хўжалик маҳсулотлари етиштиришда инсон саломатлигига зарарли бўлган кимёвий воситалар кенг қўлланилади. Бу эса ўз-ўзидан аҳоли ўртасида турли касалликларни айниқса саратон касаллиги кўпайишига олиб келмоқда.\nАйниқса, далаларда меҳнат қиладиган аҳоли орасида касалликлар кўп учрамоқда. Бундан ташқари, бундай кимёвий воситалар атроф муҳитни ифлослантирмоқда, ҳашаротлар турларининг йўқолишига сабаб бўлмоқда. Бу ўз-ўзидан табиатдаги мувозанатга салбий таъсир кўрсатади, албатта.\nШу сабабли кўпгина ривожланган мамлакатларда кимёвий воситалардан воз кечиб, биологик тоза ўғитларга қизиқиш ортмоқда. Катта халқаро компаниялар – Monsanto, Novozymes, Basf биологик ўғитлар яратишни йўлга қўйди ва ишлаб чиқармоқда.\nЕвропа мамлакатларидаги супермаркетларга аҳамият берсак, био маҳсулотлар қимматроқ нархда сотилади, чунки кимёвий воситалардан фойдаланилмаган. Бутун дунёда органик қишлоқ хўжалиги кенг миқёсда ривожланиб бормоқда.\nЎзбекистонда бу соҳа деярли ривожланмаган ва кўпгина фермер хўжаликлари биологик ўғитлар ҳақида тушунчага эга эмас. Биз ҳам кимёвий воситалардан фойдаланишни камайтириб, экологик тоза озиқ-овқат маҳсулотлари етиштиришимиз жуда зарур, бу эса ўз-ўзидан халқимиз саломатлигини кафолатлайди. Шу сабабли мен қишлоқ хўжалик маҳсулотлари этиштиришда биологик ўғитлар ва биопестицидлар яратишга жудаям қизиқаман.\n— Аёл олима бўлиш жуда қийин дейишади. Аёл-она-олима – сиз буни қандай уддалагансиз?\n— Аёл кишига нафақат илмда, ҳамма соҳада ҳам карьера қилиш осон эмас. Чунки аёл, аввало, уй бекаси, кейин эса она. Бола тарбияси, кундалик юмушлар аёлнинг асосий вақтини олади. Мана шу мажбуриятларидан вақт орттириб илм қилиш эса жуда катта сабр-тоқат талаб қилади.\n2005 йил, энди илмий каръерамни бошлаган вақтларда Австрияга илмий сафар қилганман, у ерда бир неча ташкилотлар раҳбари ва Австриянинг вазир ўринбосари маъруза қилган эди. Бир журналист шундай савол берган: «Сиз ҳам она, ҳам уй бекаси бўлиб, қандай қилиб бир неча ташкилотга раҳбарлик қиласиз, давлат бошқарувидасиз, шу билан бирга илмда ҳам фаолият олиб борасиз?» деганда, «Катта сабр тоқат билан» деб жавоб берганди. Ўша аёлга жуда ҳавас қилгандим ва аёл киши сабр-матонати билан жуда катта қирраларга эришиш мумкинлигига ишонганман.\nҚўшимча қилиб шуни ҳам айтишим керакки, аёл киши илмга ёки ўзи севган касбига меҳр қўйиши уни кундалик ҳаётдаги турли муаммолар ёки атрофдаги нохушликлар, одамлар билан салбий муносабатлардан анча сақлайди.\nВақтимни ҳеч қачон беҳуда нарсаларга сарфламайман, ғийбатни, бекорчиликни ёқтирмайман. Инсон ҳар бир кунини мазмунли ўтказиши керак, деб ўйлайман. Айтишадику, шундай яшагинки, йиллар ўтиб ўтмишингга назар солганингда мароқ билан эслайдиган кунлар бўлсин.\nБосиб ўтган йўлим жудаям ранг-баранг, одамларга ҳавас қилиб яшадим, ҳасад қилиб эмас. Менимча, йиллар давомида шаклланган ўзимга ишонч, ўз фикримга эга бўлишим, олдимга қўйган аниқ мақсадларим халқаро даражада олима аёл бўлишимга олиб келган.\nБолалар ўқиб эмас, кўриб, ҳис қилиб ўрганади, дейишади. Фарзандларим мен билан турли давлатларда бўлишади, халқаро конференцияларда маърузаларимда қатнашишади, олимлар, дўстларим билан мулоқот қилишади, ҳаттоки лабораторияларда ҳам бўлишади. Мана шу нарса уларда мустақил фикрлашни, дунё танишини ва илмга қизиқишини орттирган.\n— БМТнинг озиқ-овқат хавфсизлиги экспертлар кенгаши аъзоси сифатида, қишлоқ хўжалигимизда қандай технологиялар муҳим аҳамиятга эга, деб ўйлайсиз?\n— БМТнинг озиқ-овқат хавфсизлиги экспертлар кенгашидаги фаолиятимда Қишлоқ хўжалигида инновацион технологиялар ва озиқ-овқат таъминотини яхшилаш бўйича ишлар олиб бордик. Ҳар бир минтақа учун ўзгача технологиялар таклиф этилади.\nМаълумки, Марказий Осиёда қурғоқчилик, ерларнинг шўрланиши ва ҳарорат кўтарилиши муаммолари мавжуд. Шу боис қишлоқ хўжалигини ривожлантиришда қурғоқчиликка, шўрга чидамли навлар яратиш; ерларимиз ҳолатини яҳшилаш учун алмашлаб экишни йўлга қўйиш; ўсимлик касалликларини ҳимоя қилишда биологик технологиялар яратиш; ўсимлик ҳосилдорлигини оширишда биологик ўғитлар яратиш технологиясини ишлаб чиқиш; кимёвий воситаларни камайтириб, органик қишлоқ хўжалигини шакллантириш каби ишлар олиб борилиши керак.\nШу билан бирга, озуқа сифатида истеъмол қилинадиган сабзавот экинлар турларини кўпайтириш, иқлим ўзгаришини ҳисобга олган ҳолда, ўрмончиликни ривожлантириш, кўпроқ дарахтлар экиш лозим. Энг асосийси фермерлар билимини оширишимиз жуда зарур.\n— Сиз қилаётган илмий ишларнинг жамиятимизга қандай фойдаси бор ва муҳимлиги нимада?\n— Айтиб ўтганимдек, ҳозирги вақтда қишлоқ хўжалик маҳсулотларини етиштиришда, ўсимликлар касалликларига қарши қўлланилаётган кимёвий воситалар инсонлар саломатлигига салбий таъсир этмоқда ва турли касалликларни келтириб чиқармоқда. Биз олиб бораётган илмий ишларимизнинг асосий мақсади – қишлоқ хўжалик маҳсулотларини етиштиришда биологик ўғитлар ва биопестицидлар яратиш. Бундай биологик ўғитлар ўсимликни турли касалликлардан ҳимоя қилади, ўсишини жадаллаштиради, шу билан бирга шўрга ва қурғоқчиликка чидамлилигини оширади.\nҚишлоқ хўжалигида бундай биологик воситалар, авваламбор экологик тоза маҳсулот этиштиришда ва бўш ерларни қайтадан ободонлаштиришда катта аҳамиятга эга.\nЎзбекистон миллий университети, Биология факультетида лабораториямиз мавжуд, у ерда профессор Қаҳрамон Давранов раҳбарлигида илмий гуруҳ иш олиб боради ва у ерда яратилган биологик ўғитлар турли вилоятлардаги фермер хўжаликларида қўлланилмоқда.\n2019 йил биз учун жудаям муҳим йил бўлди: Марказий Осиёда биринчи марта Халқаро био-ўғитлар конференциясини ўтказдик, дунёнинг турли мамлакатларидан олимлар, халқаро фирмалар раҳбарлари ташриф буюришди. Бир неча халқаро фирмалар билан меморандумлар имзоланди.\nИлмий фаолиятимга 20 йил бўлган бўлса, мен доим орзу қилардим, мана шу илмий натижаларимни амалиётга татбиқ қилиш, жамиятга фойдаси тегишини жудаям хоҳлардим. 2019 йилда бизнес партнёрим Мақсуд Саидов билан бирга Ўзбекистонда «Ecobiome R&D» фирмасини очдик, ҳамкорларимиз ҳозирда кўпаймоқда.\nИлм давлатнинг бюджетига қараб қолса, унда ривожланиш бўлмайди. Шунинг учун ривожланган давлатларда катта-катта фирмалар даромадининг 40 фоизини илмга йўналтиради.\nФирмамизнинг асосий мақсади – Ўзбекистонда етиштириладиган барча сабзавот, мевалар ва доривор ўсимликларнинг касалликларини аниқлаш ва биологик ҳимоя воситаларини яратиш, ҳосилдорлигини ошириш, шу билан бирга, бўш ерларни ободонлаштиришда инновацион технологиялар яратишдан иборат.\nБундай биологик ўғитлар авваламбор экологик тоза маҳсулотлар етиштиришга, атроф-муҳитни кимёвий воситалар билан ифлосланишининг олдини олишга ёрдам беради. Шу билан бирга, бўш ер майдонларидан оқилона фойдаланиб, экспорт қилиш мумкин бўлган доривор ўсимликларни етиштиришда катта аҳамиятга эга. Биз кўпроқ фермерлар билан бирга ҳамкорликда ишлаймиз, келажакда уларга янги теxнологиялар бўйича мастер курслар, турли семинарлар ўтказишни режалаштирмоқдамиз.\n— Бизда илм-фанни халқаро миқёсга олиб чиқиш учун яна нималар қилиниши керак, деб ҳисоблайсиз?\n— Биз қайсидир соҳани ривожлантирар эканмиз, дунёдаги энг илғор давлатлар системасини ўрганиб чиқишимиз керак. Давлатимизда илм-фанни ривожлантиришда мен авваламбор илмий даража беришни тўлиқ ислоҳ қилиш керак, деб ўйлайман. Масалан, илм-фан ривожланган давлатларда илмий даража университетлар томонидан берилади, бунинг афзалликлари жуда кўп: илмий ишларни сифати яхшиланади, ортиқча зарурияти бўлмаган қоғозбозликка барҳам берилади, аспирант ва докторантларни асосий вақти кераксиз 15-20та босқичларни бажаришга эмас, аксинча илмий изланишга қаратилади.\nАспирант, докторант ёки ёш олимларга энг муҳими – уларнинг ўз устида ишлаши учун вақт, илмий тадқиқотлари учун маблағ, уларга кучли билимга эга илм йўлини тўғри кўрсатиб, қўллаб-қувватлайдиган раҳбар керак. Мана шундагина илмий ишларнинг сифати яхшиланади.\nОлий таълим муассасаларида илмий фаолият олиб борадиган ўқитувчи ёки профессорларга ҳам, SCOPUS рўйхатига кирган журналларда мақола чоп этиш мажбурияти эмас, уларга авваламбор илм билан шуғулланиши учун вақт, лабораториялар, шароитлар ва маблағ керак. Мана шу имкониятлар бўлсагина олимлар халқаро даражада мақолалар чоп эта олишади.\nИккинчи муҳим нозик масала – тажрибали кадрлар. Хорижда иқтидорли ўзбек олимлари жуда кўп, ёшлар кўп, уларга шароитлар яратиб берилиши керак, уларга имкониятлар берилиши керак, ўз дастурлари билан ватанимиз илм-фанига ўз ҳиссаларини қўшишлари мумкин. Энг асосийси, халқаро ҳамкорлик йўлга қўйилади, бу эса ўз ўзидан улар тажриба орттирган давлат билан бирга ишлаш имкониятини беради.\nЯна бир муҳим масала, бу олий таълим муассасаларининг халқаро бўлимлар фаолиятидир. Бу бўлимга мутахассисларни жалб қилиш керак, халқаро фондлар, грантлар, стипендиялар, халқаро ассоциациялар, ташкилотлар, илмий уюшмалар, халқаро фирмалар фаолияти билан таниш ва улар билан ҳамкорлик ўрната оладиган мутахассислар жуда муҳим.\n— Илмий карьерангизда энг оғир ва қувончли лаҳзалар нималар бўлган? Келажак мақсадларингиз нима ва уларни қандай амалга оширмоқчисиз?\n— Мен жудаям омадли, бахтли аёлман, деб ўйлайман. Ҳаётимда меҳрибон устозлар ва ҳақиқий дўстлар учради. Илмий фаолиятим давомида 40дан ортиқ мамлакатда бўлдим: Германия, Финландия, Англия, Италия, Голландия, Хитой, Америка Қўшма Штатлари университетларида илмий фаолият олиб бордим. Катта халқаро лойиҳаларга кординаторлик қилдим.\nУнутилмас кунларим бўлган, Францияда тақдим этилган UNESCO L’OREAL «Олима аёл» мукофоти ва Бутунжаҳон Фанлар Академиясининг қишлоқ хўжалиги бўйича Аргентинада тақдим этилган мукофотлари ҳаётимда унутилмас кун бўлиб қолган. Ўзбекистондан аёл кишининг илмий ишлари билан дунёга танилиши бу, албатта, катта нарса.\nМен жуда кўп халқаро мукофотлар олганман, аммо 2019 йил Ўзбекистонда тақдим этилган «Scopus award - 2019» мукофоти мен учун ўзгача бўлди, чунки ватаним мени илмий ютуқларимни эътироф этди.\nЭнг оғир дамларимдан бири, фарзандларимни турли давлатларда мактабини ўзгартириши бўлган, чунки ҳар сафар тил ўрганишга мажбур бўлишарди. Албатта, ҳаётдаги ҳар бир қийинчилик ортида хайр бор. Фарзандларим учун бу қийинчиликлар вақт ўтиб жуда катта ютуққа айланди. Ҳозирда улар немис, инглиз, фин тилларида эркин гаплашишади.\nИккинчи асосий қийинчилик, бу илмий фаолиятимдаги қарама-қаршиликлар бўлган. Мана шу биздаги жуда нозик масала, илмда бирдамлик йўқ мисоли. Биз бир нарсани тушунишимиз керак – куч бирликда. Фақатгина дўстлик, бир-биримизни қўллаб-қувватлаш, ҳурмат қилиш билан кўп нарсага эриша оламиз ва албатта жамиятимизни ҳам ривожлантира оламиз.\nМен шу бугунгача менга қарши бўлган одамларни ҳеч тушунмайман. Аммо айтганимдек, атрофимдаги гап-сўзларга мутлақо аҳамият бермайман, чунки вақтим чегараланган.\nМасаланинг бошқа томони ҳам бор. Ҳаётимизда бизни танқид қиладиган одамлар ёки қарама-қаршиликлар бизни кучли қилади, юксакликка итаради, улар бўлмаганда ҳаёт оқимида кетган бўларди одам.\nҲар бир инсон ўзига ўхшаш одамларни атрофига йиғади, деган гап ҳақиқатан рост. Атрофимдаги дўстларим, дунёқараши, феъл-атвори менга жуда ўхшаш, ҳаттоки шогирдларим ҳам. Одамларга ҳасад эмас, ҳавас қилиб яшаш керак, деб ўйлайман. Мен Европа давлатлари ва Хитойда илмий гуруҳларда ишладим, уларда бирга ишлаш, ўзаро ҳурмат, бир-бирини қўллаб-қувватлашини кўриш мумкин. Менимча, мана шу олимлар орасидаги муносабат уларнинг илмини халқаро даражага чиқармоқда.\n— Илм йўлини танлаётган ёш олималарга қандай маслаҳат берасиз?\n— Инсоннинг тоза қалби, фикри ва орзулари келажак ҳаётини таъминлайди, деб ўйлайман. Менга немис раҳбарим айтарди: жудаям катта орзулар қил, масалан, катта компания президенти ёки давлат бошқарувида вазир.\nЎшанда кулгандим: қандай қилиб? Шунда айтгандилар: орзуларинг катта бўлса, интилишинг шунчалик кучли бўлади, у даражага етмассан, аммо ҳаёт сени орзунгни маълум бир даражасига олиб чиқади. Ёшларга, талабаларга айтадиган гапим: инсон орзу қилган нарсаларга эришиш мумкин, агар хоҳиш, ҳаракат бўлса.\nИлм нина билан қудуқ қазишдир, дейишади. Ҳақиқатан илмда машаққатлар жуда кўп. Уларни енгиш учун эса катта сабр-тоқат, матонат керак. Ёшлар учун энг зарур нарса бу тўғри раҳбар танлашдир, айтишадику устоз отангдан улуғ деб. Мен шогирдларимга айтаман, вақтингизни бекорга кетгазмаслик керак, чунки йиллар ўтиб орқага қараганимизда, мен мазмунли яшадим, жамиятга фойдам теккан, ўзимдан нимадир қолдирдим бу ҳаётга, дея олиш керак. Энг асосийси, ҳаётимизда катта ютуқларга эришишимизга ёрдам берган устозларимизни унутмаслигимиз керак.\n08:19 / 15.05.2021


Ноқонуний равишда фаолият олиб бораётган фуқаро дўконни ва унга нисбатан расмийлаштирилган ҳужжатни ёқишга уринди\n07:17 / 06.05.2021\nГулистон шаҳрида ноқонуний равишда савдо фаолиятини олиб бораётган фуқаро аниқланган. Солиқ инспектори томонидан ҳолат юзасидан ҳужжатлар расмийлаштирилаётган вақтда сотувчи дўконни ва ҳужжатларни ёқишга уринди. Бу ҳақда Давлат солиқ қўмитаси маълум қилди.\nЖорий йилнинг 5 май куни Гулистон шаҳар ДСИ давлат солиқ катта инспектори Э.Хайдаров томонидан Гулистон шаҳри (эски деҳқон бозори) ҳудудида ўтказилган текширувда фаолиятини 2021 йил 22 апрелдан вақтинча тўхтатган фуқаро М.Ж. томонидан ўзига тегишли бўлган дўконда савдо фаолияти олиб бораётганлиги аниқланган.\nФуқаро М.Ж.дан савдо фаолиятига оид ҳужжатларни сўралганда ҳужжатларини тақдим этиш ўрнига Э.Хайдаровни ҳақоратлаб, уни дўкондан чиқиб кетишини талаб қилган. Инспектор ҳолат юзасидан белгиланган тартибда ҳужжатлар расмийлаштираётган вақтда М.Ж. ҳужжатлар устига ва дўкон олдига чиқарилган товарларга елим идишда бўлган бензинни сепиб ёқиб юборган.\nЁнғин дўкон атрофида бўлган фуқаролар томонидан зудлик билан ўчирилган. Фуқаро М.Ж. эса тез ёрдам чақиртириб, соғлиғи ёмонлашганлигини билдирган ҳолда М.А. исмли фуқаро билан воқеа жойидан кетган. Вилоят тез тиббий ёрдам марказидан олинган дастлабки маълумотларга кўра фуқаро М.Ж.да ҳеч қандай тан-жароҳатлар аниқланмаган.\n«Ҳозирда воқеа жойида Гулистон шаҳар прокуратураси, ИИБ ҳамда Фавқулодда вазиятлар бўлими томонидан суриштирув ишлари олиб борилмоқда. Гулистон шаҳар ДСИ катта инспектори Элдор Хайдаровнинг соғлиғига зарар етмаган», - дейилади хабарда.\n15:50 / 09.11.2021\n25 йил ободончилик соҳасида: гулистонлик Раъно опанинг кечмиши ва тилаклари\n16:45 / 06.11.2021\nГулистон шаҳрида «Тадбиркорлар ва ҳунармандлар» хиёбони фойдаланишга топширилади\nСирдарё вилояти молия бош бошқармаси маъмурий биносида ёнғин юз берди


Эркакларда ўрта ёш инқирози\nCана : 15-04-2018 / Саломатлик / кўрилди: 331\nТурмуш ўртоғим яқинда 38 ёшни қаршилади. Сўнгги вақтларда кескин ўзгарган, тез асабийлашади, тушкунликка тушишию кайфияти кўтарилиб кетиши ҳам осон. Ёш йигитларга ўхшаб кийинишга ҳаракат қилади. Ёшингизга ярашмади, десам, асабийлашади. У кишидаги бу ўзгаришларга қандай муносабат билдиришни билмайман. Бир тарафдан, кап-катта эркак, аммо ҳаракатлари ўсмир болани ёдга солади. Уларга қараб, эркакларда ҳам климаксга ўхшаган ҳолат бўлармикин, деб ўйланиб қолдим. Муносабатларимиз тобора ёмонлашиб кетишининг олдини олиш учун нима қилай?\n— Ўрта ёш инқирози — махсус атама бўлиб, хоҳ аёл, хоҳ эркак ҳаётидаги ўтиш нуқтасини билдиради. Бу ҳолатга тушган кишида руҳий ўзгаришлар: депрессия, кайфиятнинг тез тез ўзгариб туриши кузатилиши билан бирга, умуман кутилмаган ишлар ҳам қилиши мумкин. Эркакларда ўрта ёш инқирози 35-45 ёшларда содир бўлади. Бу ёшда киши ўз ҳаётига назар ташлаб, ҳаётий тажрибасини янгидан баҳолай бошлайди. Қарасаки, ёшликдаги имкониятларнинг кўпи бой берилган, қарилик эса эшик қоқиб турибди ва буни ўзгартириб бўлмайди.\nЎрта ёш инқирози аломатлари\nТабиатан сокин бўлган эркак бироз сурбетлашиши ёки қувноқ феъллилар эса ўзи билан ўзи бўлиб қолиши мумкин.\nКасбидан кўнгли тўлмайди. Аммо шунга қарамай, ўйламасдан пул сарфлашни одат қилиши ҳам мумкин.\nДўстлар. Ёшлигини эслаб, ўзини ўсмирлардек тута бошлаши мумкин. Жумладан дўстлар билан улфатчилик ҳам кўпаяди. Оила аъзоларига ва ўз масъулиятига эътибор бермай қўяди. Шу билан бирга, ичкиликка ҳам ружу қўйиш хавфи юқори.\nҲаётида бошқа аёллар ҳам пайдо бўлиши мумкин. Инсон организми абадий машина эмас, у ҳам баъзан «бузилади». Бу ёшга кирган эркак эса одатда анчайин зарарли одатларга эга ва эски касалликлари ҳам секин-аста ўзини ёдга солади. Эркак жинсий қуввати ҳам секин-аста заифлашаётганини ҳис қила бошлайди.\nАсабийлашиш, уйқусизлик, иштаҳасизлик ёки аксинча, кўп овқат ейиш муаммолари юзага келади.\nҲаёти ўзи орзу қилгандек бўлмагани учун айбдорларни қидира бошлайди.\nБу сатрларни ўқиб туриб, қўрқиб кетманг, чунки бу ҳолатлар ҳамма эркакларда ҳам бўлавермайди. Яъни ҳар бир эркакда индивидуал ҳолатда кечади. Аммо турмуш ўртоғингиз бу даврни бошидан кечираётган бўлса, жанжал кўтаришга, уни айблашга шошилманг. Бутун оқилалигингизни йиғиб, ақл билан иш тутинг.\nДард изламанг, даво қилинг!\nЭркак киши ўзи ҳам нимадир ўзгараётганини ҳис қилади, унда ўрта ёш инқирози даври эканини таъкидлашга ҳожат йўқ. Унинг руҳиятида ички тўқнашув юзага келган, ташқи тарафдан яна бир ихтилоф юзага келтиришингиз уни синдириши мумкин. Жуфтингизни ҳар қандай ҳолатда ҳам қўллаб-қувватлашга тайёр эканлигингизни ҳис қилдиринг. Бу оғир жараёнда уни ёлғиз қолдирманг. Иложи борича зарарли одатлардан узоқроқ тутишга ҳаракат қилинг.\nАлбатта, «шу ёшда ҳам ақли кирмаган бўлса», деб хафа бўлишингиз мумкин. Аммо уни айблашдан ўзингизни тийинг. Аксинча, унга кўпроқ эътибор беринг, ҳаракатларини назорат қилинг. Бироқ турмуш ўртоғингиз сизнинг назоратингиз остида эканлигини сезмасин. Бу даврни ҳар иккингиз учун фойдали паллага айлантиришингиз мумкин. Масалан, биргаликда спорт билан шуғуллана бошланг, аввалига бу оддий эрталабки бадантарбия бўлсин, кейинчалик ҳар иккингизга фойдали спорт тури билан шуғулланиш мумкин.\nФарзандларингиз улғайиб қолган. Уларни бобо ва бувилариникига жўнатиб, иккингиз учун кутилмаган кечалар уюштиринг. Турмуш ўртоғингиз қайсидир хусусиятингизни танқид қилса, у билан сокин ўтириб, айбловларини тинглаб, тўғирлаш истагингиз борлигини билдиринг. Сиз ҳам унинг ўзингизга ёқмайдиган тарафини ўзгартиришини илтимос қилишингиз мумкин. Айбламанг!\nШунингдек, фарзандларингиз билан дала ҳовлига чиқиб келиш ёки биргаликда бирор иш билан шуғулланишни таклиф қилишингиз мумкин. Худди шундай маросимни дўстларингиз билан ҳам уюштиринг. Шунда турмуш ўртоғингизнинг эътибори ташқарига эмас, оила аъзоларига қаратилади.\nЁдингизда бўлсин! Аёл эри учун доимо сирли бўлиши керак. Бу сирлиликни маҳоратингизга кўра, пиширилган овқатдан тортиб, тўшаккача олиб боришингиз мумкин. Оқилалигингиз билан муносабатларни нафақат сақлаб қоласиз, балки уларни мустаҳкамлашга ҳам эришасиз.\nЭксперт: Азизбек АХРОРОВ, руҳшунос.\nЭркак ва аёл ўртасидаги нозик муомала тўғрисида мутахассис маслаҳати\nФарзанд кўриш ниятида бўлган жуфтликлар учун шифокор маслаҳатлари


Рамазон шукуҳи ҳар бир хонадонда сезилсин | "Адолат" СДП\nРамазон шукуҳи ҳар бир хонадонда сезилсин\nБугун бутун дунёда бўлгани каби халқимиз ҳам синовли кунларни бошидан ўтказмоқда. Коронавирус пандемияси туфайли кўп давлатлар азият чекди. Аммо давлатимиз томонидан дардга қарши ўз вақтида кўрилган кескин чоралар, халқимизнинг ўрнатилган карантин чекловларига қатъий амал қилгани мавжуд вазиятнинг ижобий тарафга ўзгаришида жуда катта ёрдам берди.\nМуҳтарам Президентимизнинг куни кеча қабул қилинган “Рамазон ҳайитини нишонлаш тўғрисида”ги Қарори асосида бу йилги Рамазон ҳайити пандемия туфайли уйда, оиламиз даврасида нишонланадиган бўлди. Меҳр-мурувватли, инсонпарвар халқимиз бирлашиб, сабр-тоқат, катта ирода ва меҳр билан биз бу синовларни ҳам енгиб ўтяпмиз. Халқимизнинг бағрикенглиги ва саховатпешалиги шундай кунларда ўз исботини топди ва биз бу курашда ҳам ғолиб чиқяпмиз.\nҲар бир қадамда касалликдан эҳтиёт бўлиш чораси сифатида биз ўзимиз, яқинларимиз, оила аъзоларимизнинг саломатлиги, хавфсизлигини ўйлаган ҳолда уйда қолишимиз зарур.\nЗеро “Қўшинг тинч - сен тинч” деган гап бежиз айтилмаган. Биз яқинларимиз хавфсизлиги ва тинчлиги учун ҳам уйда қолмоғимиз зарур.\nБу қутлуғ байрамни барчамиз оила даврасида қолиб, карантин қоидаларига қатъий риоя қилган ҳолда нишонласак, халқимизга хос меҳр-мурувват, юксак инсоний фазилатга амал қилган бўламиз!\nРамазон ҳайити барчангизга муборак бўлсин!\nТошкент вилояти Кенгаши раиси,


«Бек-Барака» бозорида фирибгарлик ва тамагирлик билан шуғулланган шахсларга жиноят иши қўзғатилди – Telegraph\n«Бек-Барака» бозорида фирибгарлик ва тамагирлик билан шуғулланган шахсларга жиноят иши қўзғатилди\nТошкент вилояти ИИББ Уюшган жиноятчиликка қарши курашиш бўлими ходимлари томонидан Зангиота туманида жойлашган «Бек-барака» савдо мажмуасида тезкор тадбир ўтказилиб, 6 нафар шахслар қўлга олинди.\nШундан сўнг, ИИББ тезкор ходимлари томонидан махсус тадбир ўтказилиб, фирибгарлик ва тамагирликда гумонланган 6 нафар шахслар ушланган.\nЖумандан: Учтепа туманида яшовчи 1989 йилда туғилган Негина И., Марғилон шаҳрида яшовчи 1995 йилда туғилган Камронбек Ж. ва 1993 йилда туғилган Фирдавс Ж., Зангиота туманида яшовчи 1968 йилда туғилган Насиба О., 1996 йилда туғилган Ноилахон А. ҳамда 1998 йилда туғилган Наимахон А.лар ушбу ҳолатга бевосита алоқадорлиги аниқланиб, тегишли тартибда ишга жалб қилинган.\nҲозирда ушбу ҳолат юзасидан, ушланган шахсларга нисбатан Тошкент вилояти ИИББ ҳузуридаги Тергов бошқармаси томонидан Ўзбекистон Республикаси Жиноят кодексининг 168-моддаси 3-қисми, 28-, 211-моддаси 2- қисми билан жиноят иши қўзғатилди.


Россия этнография музейида Ўзбекистон маданий меросига бағишланган кўргазма очилди - Darakchi\nРоссия этнография музейида Ўзбекистон маданий меросига бағишланган кўргазма очилди\nМАДАНИЯТ 06.06.2018, 17:59\n6 июнь куни Россия Этнография музейида анжуман доирасидаги илк тадбир – Ўзбекистон бадиий текстиль дурдоналари кўргазмаси бўлиб ўтди. Кўргазманинг очилиш маросимида сўзга чиққанлар мамлакатимизда асрлар давомида миллий ҳунармандчиликнинг тўқимачилик, зардўзлик, гиламчилик сингари турлари тараққий этганини таъкидлаб ушбу музейда сақланаётган дурдоналарнинг аҳамияти хусусида сўз юритдилар.\n–Музейимиз Россиядаги энг қадимий маданий муассасалардан бири ҳисобланади, – дейди Россия этнография музейи директори Владимир Моисеевич Грусман. – Музейга Ўзбекистон ҳудудидан этнография материалларининг келтирилиши юз йилдан кўпроқ тарихга эга. Бугунги кунда Президент Шавкат Мирзиёевнинг ташаббуси билан Ўзбекистоннинг бугунги кунда дунёнинг турли ҳудудларига бориб қолган маданий мерос дурдоналарини ўрганиш борасида кенг қамровли ишлар амалга ошириляпти. Бугун шаҳримизда бошланган Иккинчи халқаро конгресс ҳам ана шу йўналишда амалга оширилаётган ишларга мисол бўла олади.\nТадбир давомида Россия Этнография узейига даният масканларига юртимизнинг меъморий ёдгорликларидаги эпиграфика санъати ҳақида ҳикоя қилувчи “Ўзбекистон обидаларидаги битиклар” китоб-альбомлари туркуми беғараз туҳфа этилди.


19 май 2021, Тошкент вақти: 05:23\nЕрлан Бактибаев ўзига ўт қўйганидан сўнг "Нур Отан" партияси биносига югуриб кетаётган пайт.\nЎзбекистоннинг Навоий вилоятида туғилиб ўсган ва кейинчалик оиласи билан Қозоғистонга кўчиб ўтган Ерлан Бектибаев ўзига ўт қўйиш жараёнини видеога олдирган. Кейин бу видео Интернетдаги ижтимоий тармоқларда пайдо бўлди.\nЕрлан Бактибаев 24 октябрь куни Жамбил вилояти маркази бўлган Тараз шаҳрида президент Нурсултон Назарбоевга мансуб бўлган “Нур Отан” партияси биноси олдида маҳаллий вақт билан 10.30лар чамасида ўзига ўт қўйган. Видеода Ерлан Бактибаев 22 октябрь куни Тараз шаҳар полицияси томонидан қўлга олинганини, полициячилар унинг чўнтагига “марихуана солиб қўйгани”ни айтган. Видеода Ерлан гиёҳванд модда истеъмол қилганини тан олган, бироқ полиция қўлга олган пайтда олдида гиёҳванд модда бўлмаганини иддао қилган.\n- Кимдир биров ўлдириб кетган Райимбаев Данияр деган боланинг иши бўйича мени сўроққа тутишиб, қийин қистовга олишмоқда. Мен ўзим яқинда қамоқдан чиқдим. Олмаота судида уч йилу 8 ой озодликдан маҳрум қилиш жазосини олганман. Кўп жойларга бу ноқонуний ҳаракатларга нуқта қўйишни сўраб мурожаат қилдим. Балки “Нур Отан” партияси менинг масаламга эътибор қаратар,- деб айтган Ерлан Бактибаев.\nШундан сўнг у баклашкадаги бензинни ўзига сепиб, ўт қўйган. Видеода ёнаётган Ерлан Бактибаевнинг “Нур Отан” партияси биносига бақирганича ёрдам сўраб югуриб киргани, бир неча одам ўтни ўчиришга ҳаракат қилгани акс этган.\nОлов ўчирилган пайтда қаттиқ оғриқни ҳис қилаётган Ерлан ҳали тирик бўлган. У касалхонада вафот этган. Ўлимидан олдин Ерлан ўзининг шу аҳволга тушишига маҳаллий полиция сабаб эканини яна бир бор таъкидлаган.\nМазкур воқеадан уч кун ўтган бўлса-да, маҳаллий ҳукумат бу фожеани шарҳлашдан тийилмоқда. Қозоғистон Бош прокуратураси мазкур воқеа юзасидан жиноят иши очилганини билдирди. Прокуратуранинг маълум қилишича, ўзига ўт қўйган шахс бундан аввал оғир жиноят содир этганликда айбланиб судланган ва ўзига ўт қўйишидан аввал Тараз полицияси томонидан наркотик моддалар сақлашда гумонланиб қўлга олинган.\n26 октябрь куни эса Жамбил вилоят полицияси Ерлан Бактибаевни видеога олган шахс топилгани ва қўлга олинганини билдирди. Бу шахсга нисбатан ёнаётган одамга кўмак кўрсатмагани учун жиноят иши очилиши мумкин.\nЕрлан Қозоғистонда ҳукумат тузилмалари ҳаракатларига нисбатан норозилик билдириб ўзини ёқиб юборган биринчи одам эмас. 2011 йилда Остонада яшовчи аёл суд ўғлини гиёҳванд моддаларни сақлагани учун 11 йилга қамаганидан норозилик билдириб, “Нур Отан” партияси биносида ўзига ўт қўйган эди.\nЖорий йилда эса молиявий муаммолар гирдобида қолган фаррош аёл Туркистон шаҳрида ўзи ишлайдиган мактаб биносида ўзини ёқиб юборган.


17 май 2022, Тошкент вақти: 18:57\nАгар Белгия парламенти қуйи палатаси қабул қилган қонун кучга кирса, бу мамлакатда ниқоб, бурқа ёки чачвон билан юрган аёлларга 15 евродан 25 еврогача жарима солиниши ёки муслималар 7 кунгача ҳибсда сақланиши мумкин.\nҚарши овоз берган бўлмади. Икки депутат холис қолди.\nАгар Белгия Сенати тасдиқласа, кучга кирадиган мазкур қонунга биноан аёллар жамоат жойларида ким эканлигини юзидан билиш мумкин ҳолатда юришлари лозим бўлади, яъни араб аёллари анъанавий ниқоби ёки афғонистонлик муслималар бурқаси билан юролмайди.\nЁки паранжида бўлса, чачвонсиз юриши лозим.\nДемак, қонун кучга кирса, Белгияда ниқоб, бурқа ёки чачвон билан юриш жиноят, деб ҳисобланади.\nҚонун лойиҳасида бундай жиноят учун жазо – 15 евродан 25 еврогача жарима ёки 7 кунгача ҳибс ҳам белгилаб қўйилган.\nБелгия либерал партияси лидери Daniel Bacquelaine таъкидича, янги қонунни муслималарни камситадиган ҳужжат, деб қабул қилмаслик керак.\n- Бурқа диний унсур эмас, энг аввало сиёсий унсурдир, деди у.\nBacquelaine ва унинг партиядошлари фикрича, ниқоб ёки бурқа "оёқли турма"дир ва у жамоат хавфсизлигига таҳдиддир.\nУнинг фикрига ўзини яқиндагина муслима тан олиб, иймон келтирган ва бир ой олдин ниқоб тақа бошлаган 22 яшар Селма қўшилмайди.\n- Жуда кўп аёллар ниқобни ўзлари учун онгли равишда танлаганлар, улар ниқобни ўзлари хоҳлаганлари учун тақадилар. Одамлар шуни тушунишни истамаётган бўлсалар, нима ҳам қила олардик, деди Cелма.\nBacquelaineга кўра, Белгияда юзини тўсиб юрадиган бир неча юз аёл бор ва уларнинг сони тобора кўпайиб бормоқда.\nБироқ бу масалада тақиқ жорий этилишига қаршилар фикрича, бурқада юрадиган аёллар сони ваҳима қилишга арзийдиган даражада кўп эмас.\nУлардан бири, диний масалалар бўйича маҳаллий эксперт Caroline Sagesser фикрича, Белгия аҳолисининг 3 фоизигина муслим ва муслималардир ва уларнинг жуда кичик қисмигина юзини тўсиб юради.\nҚонунни назарда тутар экан, у "пашшани босқон билан ўлдиришга уринишга ўхшайди", деди.\nБелгиялик мусулмонлар ташкилоти вице-президенти Isabelle Praille фикрича, кучга кириши кутилаётган қонун жамоатчиликда мусулмонлардан ҳадикни кучайтиришга, ҳатто уларга ҳужум қилинишига сабаб бўлиши мумкин.\nХалқаро Amnesty International инсон ҳуқуқлари ташкилоти Белгия парламенти маъқуллаган қонунни танқид қилди. Ташкилот фикрича, мазкур ҳужжатнинг қабул қилиниши "хавфли прецедент" бўлиб, бу кишиларнинг диний эътиқод эркинлигини бузишдир.\nТашкилот Белгия Сенатига мурожаат қилиб, мазкур ҳужжат юзасидан овоз беришдан олдин уни пухта ўрганиб чиқишга чақирди.\nБироқ кузатувчилар фикрича, Сенат қонунни тасдиқлаши мумкин.\nСенат бу масалани, хабарларга қараганда, ёзда кўриб чиқади.\nАгар қонун тасдиқдан ўтса, Белгия ҳижобнинг юзни ёпиб турувчи унсури – ниқоб таъқиқланган Европадаги биринчи давлат бўлади.\nБелгияникига ўхшаган қонун мусулмон жамоаси катта бўлган Францияда ҳам муҳокама қилинмоқда.


18 феврал куни Ўзбекистонда кутилаётган об-ҳаво маълумоти\nГидрометеорология хизмати маркази эртага, 18 феврал куни қандай об-ҳаво кутилаётганини маълум қилди.\nТошкент шаҳри. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 10-12 даража илиқ, кундузи 24-26 даража иссиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, куннинг иккинчи ярмида баъзи жойларда ёмғир ёғиши мумкин. Шарқий шамол йўналишини ўзгартириб, ғарбдан 7-12 м/с тезликда, баъзи жойларда 17-22 м/с гача кучаяди, баъзида 25-30 м/с гача кучайиши мумкин. Ҳарорат кечаси 7-12 даража, кундузи 13-18 даража илиқ бўлади.\nБухоро ва Навоий вилоятлари. Ҳаво ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда, баъзи жойларда 17-22 м/с гача кучаяди, баъзида 25-30 м/с гача кучайиши мумкин. Ҳарорат кечаси 7-12 даража илиқ, кундузи 24-29 даража иссиқ бўлади.\nТошкент, Сирдарё, Жиззах ва Самарқанд вилоятлари. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 17-22 м/с гача кучаяди. Ҳарорат кечаси 7-12 даража илиқ, кундузи 23-28 даража иссиқ бўлади.\nҚашқадарё ва Сурхондарё вилоятлари. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 17-22 м/с гача кучаяди. Ҳарорат кечаси 10-15 даража илиқ, кундузи 25-30 даража иссиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 3-8 даража илиқ, кундузи 20-25 даража иссиқ бўлади.\nРеспубликанинг тоғли ҳудудлари. Ҳаво ўзгариб туради, ёғингарчилик кутилмайди. Қор кўчиши хавфи бор. Шамол шарқдан 7-12 м/с тезликда эсади, баъзи жойларда 17-22 м/с гача кучаяди. Ҳарорат кечаси 2 даража совуқ - 3 даража илиқ, кундузи 10-15 даража илиқ бўлади.


Котрокс | medu.uz - Дорилар ҳақида маълумотлар ўзбек тилида\nHome Йўриқномалар Котрокс\nПрепаратнинг савдо номи: Котрокс\nТаъсир этувчи модда (ХПН): сульфаметоксазол ва триметоприм (5:1).\nфаол моддалар: cульфаметоксазол – 400 мг, триметаприм – 80 мг.\nёрдамчи моддалар: крахмал – 136,25 мг, тальк – 7,0 мг, магний стеарати – 6,0 мг, метилпарабен – 0,5 мг, пропилпарабен – 0,25 мг, натрий крахмал гликоляти -5,0 мг.\nТаърифи: капсуласимон, икки томони қавариқ, бир томонида рискали оқ рангли таблеткалар.\nАТХ коди: J01ЕЕ01\nСулфаниламидлар компонентидан бўлган сульфаметоксазол ва триметопримдан ташкил топган, кенг таъсир доираси бўлган микробга қарши восита. Бактерицид таъсирга эга. Бактерицид самараси бактерияларнинг метаболизмига икки ёқлама блокловчи таъсири билан боғлиқ: сульфаметоксазол бактериал ҳужайраларда дигидрофолик кислотанинг синтезини бузади, триметоприм эса дигидрофолик кислотанинг тетрогидрофолик кислотага айланишига тўсқинлик қилади, бу бактерияларнинг ДНК ва РНК синтезини сусайтиришга олиб келади. Препаратнинг юқори концентрацияси ўпка, буйрак, простата бези, орқа мия суюқлиги, ўт-сафро, суяклар тўқималарида хосил бўлади. Препарат граммусбат микроорганизмлар: кокклар – Staphyloccus spp. (шу жумладан пенициллиназа ишлаб чикарувчи), Streptococcus spp., шу жумладан Staphyloccus pneumoniae; бактериялар – Corynebacterium diphtheriae; грамманфий микроорганизлар: кокклар – Neisseria gonorrhoeae; бактериялар – E.coli, Shigella spp., Proteus spp., Enterobacter spp., Klebsilla spp., Yersinia spp., Vibrio cholerae, Haemophilus influenzae; спора ҳосил қилмайдиган анаэроб бактериялар – Bacteroides spp. ларга нисбатан фаол. Шунингдек препарат Chlamydia spp., малярия плазмодияси, токсоплазма, лейшманияларга нисбатан ҳам фаол.\nТриметоприм/сульфаметоксазол комбинациясига таъсирчан қўзғатувчилар чақирган инфекцион касалликларни даволашда қўлланилади. Нафас йўллари инфекциялари (бронхит, эмпиема, бронхоэктазия, ўпка абсцесси, пневмония); ЛОР–инфекциялари; сийдик йўллари инфекциялари (уретрит, цистит, пиелит, сурункали пиелонефрит, простатит); аёллар ва эркаклар жинсий аъзоларидаги инфекциялар, қисман, асоратсиз гонорея; ўт пуфаги йўллари инфекцияси; меъда-ичак йўли инфекцияси (ич терлама, А ва В паратиф ва улар билан боглик бўлган энтеритлар, сурункали салмонелла ташувчанлик); жаррохлик инфекциялари; препаратга сезгир бўлган бактериялар чақирган септицемия; юмшоқ тўқима ва тери инфекциялари (пиодермия, фурункулез, абсцеслар) да қўлланилади.\nИчга, овқатдан кейин 1 стакан сув билан ичилади. Ўткир инфекцияларда препаратни камида 5 кун ва клиник кўриниши мўътадиллашгандан кейин хам камида 2-3 кун қабул қилиш зарур. Даволаш мобайнида етарли даражада суюқлик қабул қилишга эътибор қилиш керак. Катталарга ва 12 ёшдан катта бўлган болаларга овқатдан кейин 1 стакан сув билан 960 мг дан эрталаб ва кечқурун ичиш тавсия этилади. 6-12 ёш бўлган болаларга 480 мг дан эрталаб ва кечқурун буюрилади. Оғир инфекцияларда катталарга суткасига 4 марта 960 мг дан – рухсат этилган максимал дозагача оширилиши мумкин. Катталар учун сийдик йўллари инфекцияларининг рецидивларини узоқ профилактика қилиш учун суткасига 720-960 мг, 6-12 ёш бўлган болаларга хар куни 240–480 мг тавсия килинади. Буйрак фаолияти пасайгандаги дозалар: креатинин клиренси 30 мл/мин дан ошиқ бўлганда – стандарт доза; креатинин клиренсида 15-30 мл/мин бўлганда – стандарт дозанинг ярми; креатинин клиренси 10 мл/мин кам бўлса – қўлланилиши мумкин эмас. Буйрак етишмовчилигида препаратнинг қон плазмасидаги концентрациясини аниқлаш зарур. Даволанишнинг хар уч кунидан кейин сульфаметаксазол концентрацияси тахлили зарур. Тахлил учун қон олиш препаратни охирги марта ичганида 12 соатдан кейин амалга ошириш керак. Агар сульфаметоксазол концентрацияси 150 мг/мл дан юқори бўлса, препаратни қабул қилишни тўхтатиш зарур. Агар гемодиализдан кейин сульфаметоксазол концентрацияси 150 мг/мл дан пасайгандан кейинги холларда даволаш курсини давом эттириш мумкин.\nМеъда сохасида оғриқ, иштаханинг йўқолиши, кўнгил айниши, қусиш, ич кетиши, кучайиб борувчи ичак яллиғланиши, сохтамембраноз энтероколит; милкларнинг яллиғланиши, оғизда нохуш таъмнинг пайдо бўлиши ; турли хилдаги аллергик реакциялар; кайтадиган атаксия, ўткир психоз; узоқни кўролмаслик; гепатит (шу жумладан холестатик), дисдиадохокинез; панкреатит; гипогликемия, кристаллурия; метаболик ацидоз; нефрит; тромбоцитопения, агронулоцитоз, апластик анемия, ўткир гемолитик анемия; ўткир мегалобластик анемия, асептик менингит, ўпкада инфильтратларга ўхшаган ўпка аллергик реакциялари, интерстициал ва эозинофил пневмония, хамда нафаснинг етишмовчилиги.\nПрепаратни кўллаш натижасида фотосенсибилизация бўлиши мумкин. ОИТС бўлган пациентларда ножўя таъсири эхтимоли жуда юқори. Уларнинг плазмасидаги препаратнинг миқдорини мунтазам назорат қилиб туриш зарур. Жиддий ва хаёт учун хавфли ножўя таъсирлар кекса ёшдаги (60 ёшдан юқори) пациентларда тез-тез учрайди.\nҚўллаш мумкин бўлмаган ҳоллатлар\nҲомиладорлик, эмизиш даври, чақалоқлар (8 ҳафтагача бўлган), чала тўғилган чақалоқларда қўллаш мумкин эмас. Ўткир порфирия, буйрак (10 мл/мин дан кам креатинин клиренси) ва жигар фаолиятининг яққол бузилишларида. Сульфаниламид препаратларига гиперсезувчанлик (шу жумладан диуретик ва антидиабетик сульфаниламидларга), триметоприм ёки унинг аналоглари (масалан тетракспорим) ларга. Эксудатив эритемаларнинг турли шакллари (шу жумладан анамнезда), қон касалликлари (тромбоцитопения, гранулоцитопения, гемолитик анемия, апластик анемия, мегалобластик анемия, лейкопения, метгемоглабинемия), эритроцитар глюкозо–6-фосфатдигидрогеназаларнинг туғма етишмовчилиги , патологик гемоглобин (гемоглобин – Кельн, гемоглобин – Цюрих).\nДаун касаллиги ва фолик кислота танкислигида. Препарат ўсмаларга қарши даволанаётган, хамда Стивенс-Джонсон синдроми билан касалланган ёки анамнезда, у хақда маълумотга эга бўлган пациентларга буюрилмайди. Қалқонсимон безнинг фаолияти бузилганда препарат ўта эҳтиётлик билан қабул қилинади.\nПрепарат антикаогулянтларнинг, сульфанилмочевина гурухидан орал антидиабетик воситаларнинг, дифенилгидантоин, фенитоин, метотрексат, дигоксин, қисқа таъсирга эга бўлган вена ичига юбориладиган барбитуратларнинг таъсирини кучайтиради. Пробеницид, фенилбутазон, салицилатлар, сульфинпиразонлар препаратнинг таъсирини кучайтиради. Антацидлар, парааминобензой кислота хосилалари, бензокаин, прокаин, тетракаин, паральдегид унинг таъсирини камайтиради. Миндал кислотаси, гексамидин, гексаметилентетрамин билан бирга қабул қилинса, кристаллургияни чақириши мумкин.\nПрепарат пириметамин сақловчи медикаментлар билан бирга курслик дозаси хафтасига 25 мг дан юкори дозада кабул килинганда хатто мегалопластик анемиягача қон кўрсаткичлар ўзгаришини чақириши мумкин.\nКекса ёшдаги беморларда, диуретиклар, айникса тиазидлар билан бирга қабул қилинса тромбоцитопеник пурпура тез-тезлиги ортади. Препарат кумарин антикоагулянтларнинг гипопротромбин таъсирини кучайтиради. ПАСК ва барбитуратлар препаратнинг токсиклигини оширади. 6 – меркаптопурин абсорбцияси бузилиши ва бу билан боғлик бўлган антилейкемик таъсири сусайиши мумкин. Трициклик антидепрессантлар билан биргаликда қабул қилиш уларнинг самарасини камайтиради. Циклоспорин олаётган, буйраги трансплантация килинган пациентларда препарат билан бир вақтда даволаганда, синергик таъсир натижасида юқори нефротоксиклик келиб чиқади. Шунинг учун хам бундай пциентларга сийдик йўли инфекцияларида препаратни бирламчи восита сифатида қабул қилиш мумкин эмас.\nПрепарат билан даволаниш вақтида ёки даволангандан кейин дархол оғир ва узоқ ич кетишнинг пайдо бўлиши сохтамембраноз энтероколит ривожланишидан дарак бериши мумкин; бош оғриғи, кўнгил айниши, қусиш, апатия, жахлдорлик, паришонхотирлик, бош айланиши, эт жунжикиши ва юқори харорат пайдо бўлиши, асоратли асептик менингит натижаси бўлиши мумкин; гриппга ва ўпка яллигланишига характерли бўлган симптомлари ҳам кузатилиши мумкин. Кам холларда кандли диабети бўлмаган беморларда препаратни қабул қилганда бир неча кундан кейин одатда гипогликемия чақиради. Гипогликемия ривожланиш хавфи буйрак етишмовчилиги, жигар касалликлари, етарли овқатланмаслик, препаратни юқори дозада қабул қилувчи пациентларда юқорироқ. Барча кўрсатилган холатларда препаратни қабул қилишни тўхтатиш ва зудлик билан врачга мурожаат қилиш керак.\nУзоқ муддат (14 кундан ортик) даволанганда қоннинг мунтазам тахлили, айникса тромбоцитлар сонини аниқлаш зарур. Кекса ёшдаги беморларга, ножўя самараларни камайтириш учун, даволаш муддати иложи борича максимал қисқартирилиши керак.\nПрепарат болалар ололмайдиган жойда сақлансин ва ўрамда кўрсатилган яроқлилик муддати ўтгандан сўнг қўлланилмасин\nСимптомлари: анорексия, кўнгил айниши, қусиш, бош оғриғи, депрессия, иситма, гематурия, кристаллурия, тромбоцитопения, лейкопения, мегалобласт камқонлик кузатилиши мумкин.\nДаволаш: меъдани ювиш, суюқликларни ичга қабул қилиш, гемодиализ, фолат кислотасини мушак ичига юбориш лозим.\n480 мг дан таблеткалар.\nҚуруқ, салқин, ёруғликдан ҳимояланган жойда, 25°С дан юқори бўлмаган ҳароратда сақлансин.


Ўзбекистонда “Спутник V”нинг янги партияси қачон пайдо бўлади - 20.10.2021, Sputnik Ўзбекистон\nЎзбекистонда “Спутник V”нинг янги партияси қачон пайдо бўлади\nВакцинанинг намуналари 1 октябрь куни Гамалея номидаги марказга сифатини назоратдан ўтказиш учун юборилган эди. 20.10.2021, Sputnik Ўзбекистон\n“Jurabek Laboratories” корхонаси бош директори ўринбосари Азиз Соипов Sputnik мухбирига берган интервьюсида “Спутник V” вакцинасининг ишлаб чиқариш учун яратилган шароитлар ҳақида сўзлаб берди.Маълум қилинишича, вакцинани тайёрлаш жараёнида ҳамма нарса тоза бўлиши ўта муҳим. Корхонани “Спутник V” вакцинаси ишлаб чиқариш жойи сифатида танлаб олишдан олдин мутахассислар унинг қўйилган талабларга мос келишини синчковлик билан ўрганишган.Бу ерда аллақачон 450 мингта икки компонентли вакцина ишлаб чиқарилган. Уларнинг аксарият қисми Санитария-эпидемиологик осойишталик ва жамоат саломатлиги хизматига топширилган. Қолганлари омбордаги махсус шароитларда сақланмоқда.Октябрь охиригача корхона ишлаб чиқарилган вакцина таҳлили натижаларини кутмоқда.\nмултимедиа, ўзбекистон, спутник v вакцинаси, ўзбекистонда аҳолини covid-19га қарши эмлаш, видео\nВакцинанинг намуналари 1 октябрь куни Гамалея номидаги марказга сифатини назоратдан ўтказиш учун юборилган эди.\n“Jurabek Laboratories” корхонаси бош директори ўринбосари Азиз Соипов Sputnik мухбирига берган интервьюсида “Спутник V” вакцинасининг ишлаб чиқариш учун яратилган шароитлар ҳақида сўзлаб берди.\nМаълум қилинишича, вакцинани тайёрлаш жараёнида ҳамма нарса тоза бўлиши ўта муҳим. Корхонани “Спутник V” вакцинаси ишлаб чиқариш жойи сифатида танлаб олишдан олдин мутахассислар унинг қўйилган талабларга мос келишини синчковлик билан ўрганишган.\nБу ерда аллақачон 450 мингта икки компонентли вакцина ишлаб чиқарилган. Уларнинг аксарият қисми Санитария-эпидемиологик осойишталик ва жамоат саломатлиги хизматига топширилган. Қолганлари омбордаги махсус шароитларда сақланмоқда.\nОктябрь охиригача корхона ишлаб чиқарилган вакцина таҳлили натижаларини кутмоқда.


"Ҳумо" хоккей клубининг рамзи тасдиқланди ФОТО / Olamsport.com\n07 сен 20:06\n"Ҳумо" хоккей клубининг рамзи тасдиқланди ФОТО\nТеглар : ХоккейТошкентҲумо\nЭртага соат 19:00да Тошкент шаҳри Сайилгоҳ (Бродвей) кўчасида "Ҳумо" хоккей клубининг тақдимоти бўлиб ўтади.\nУшбу тақдимотда клубнинг ўйинчилари, мураббийлари ва раҳбарият ходимлари иштирок этади. Шу билан бирга, тақдимот дастуридан ўзбек миллий либосларини кийган мўйловли йигитлар маскат шоуси ҳам ўрин олган.\n«Ҳумо» хоккей клуби ушбу мавсумда Олий хоккей лигасида (ВХЛ) ўйнашни бошлайди.\nУшбу клуб 5 сентябрдан ўзининг hchumo.uz интернет-сайтини ишга туширди. Порталда сиз клуб янгиликлари билан танишишингиз, асосий ва захира гуруҳларнинг таркиби, статистикаси, шунингдек бошқа маълумотларни топишингиз мумкин. Олий хоккей лигаси тақвими веб-сайтда эълон қилинган ва мухлислар «Ҳумо»нинг Тошкентдаги навбатдаги ўйинларига чипталарни онлайн равишда 10 мингдан 75 минг сўмгача сотиб олишлари мумкин.\n«Ҳумо Арена»да тошкентликларнинг дастлабки учта учрашуви бўлиб ўтади. «Ҳумо» ВХЛдаги дастлабки тарихий ўйинини 11 сентябрь куни «Рязань» хоккей клубига қарши ўтказади. Ҳамюртларимиз 13 сентябрь куни Қозоннинг «Барс» ҳамда 15 сентябрда Нижний Новгороднинг «Торпедо-Горький» жамоаларига қарши муз устига тушади.\nИккинчи хоккей клуби - «Ҳумо-2» эса Қозоғистон чемпионатида ўз ўйинларини бошлайди. Жамоа дастлабки ўйинларни 6 ва 7 сентябрь кунлари «Павлодар-Иртыш»га қарши ўтказди. «Ҳумо-2»нинг биринчи мезбонлик ўйини 15 сентябрь куни Қозоғистоннинг «Алмата» хоккей жамоасига қарши бўлиб ўтади.\nОлий хоккей лигаси (ВХЛ) очиқ халқаро хоккей лигаси бўлиб, айни пайтда Россияда Континентал хоккей лигасидан (КХЛ) кейинги иккинчи энг кучли профессионал лига ҳисобланади. ВХЛда Россия клублари, шунингдек, Хитой ва Қозоғистондан учта жамоа иштирок этади.


“Ўзагроэкспорт” саримсоқ пиёзнинг харид нархини эълон қилди\nИқтисодиёт 23:24 / 16.05.2018 44401\nАйни пишиқчилик даврига кириб боряпмиз. Бозорларга апрель ойи охирида қулупнай, тут ва гилос чиққан бўлса, ҳозир воҳа томондан ўрик келишни бошлади. Бодринг арзон бўлган кунлардамиз.\nКексаларимиз “Қўли дард кўрмасин”, “Барака топсин” дея дуо қиладиган деҳқонларнинг меҳнатлари эвазига етиштирилган ҳосил бу. Ана шундай миришкорлар борлиги сабаб, истеъмол бозоримизда нархлар барқарор бўлиб турибди.\nДеҳқонларимиз ўзимизнинг бозорни тўлдириш билан бир вақтда катта майдонларга эккан маҳсулотларини чет давлатларга экспорт ҳам қилади.\nБу йилги саримсоқ пиёз ҳосили ўтган йилгига нисбатан анча ошиши, яъни кўпроқ майдонга экилгани натижасида ушбу маҳсулотни жаҳон бозорига экспорт қилиш имконияти бўлади.\n“Ўзбекозиқовқатхолдинг” ХК таркибидаги “Ўзагроэкспорт” компанияси саримсоқ пиёзнинг 2018 йилги ҳосили учун харид нархларини эълон қилди. Унга кўра 55-60 мм калибрли (ўлчамли) саримсоқ пиёзнинг 1 кг учун харид нархи 4 500 сўм этиб белгиланди.\nМаълумки, саримсоқ пиёз уруғи ерга сентябрь ойида экилади. Саримсоқ пиёз саккиз ойда етилиб, тўққиз ойда пишади. Апрель ойи, яъни етилиб қолган пайтида банди кўк ҳолича сотилса, май ойининг охирида кавлаб олиниб, кўраклаб сотилади.\nҲозир водий пайкаллари бошида кўтарасига сотилаётган саримсоқ пиёзнинг нархи икки минг беш юз, уч минг сўм экан. Воҳа томонларда эртаки пишган саримсоқ пиёз нархи 2 минг сўм атрофида. Ўтган йили саримсоқ пиёз худди шу пайт бозорларда килоси 8000дан сотилган эди.\nТаҳлилимиз ташкилот томонидан саримсоқ пиёзнинг харид нархи деҳқонлар учун ички бозор нархига нисбатан фойдали белгиланганини кўрсатмоқда. Энди ана шу нархда сотиб олиш учун экспортёр – харидор келса бўлгани.\nЭлмурод Эрматов, журналист\nЎзбекистон Россиядан ВЭФ-2019’да иштирок этиш таклифини кутиб қолади – бош консул


Қримда 826 минг киши электр таъминотисиз қолмоқда\n826 минг қримлик электр таъминотисиз қолмоқда, дея хабар бермоқда Россия энергетика вазирлининг Ситуацион-таҳлилий маркази.\n“3 декабрь куни 7.00 ҳолатига кўра, хўжалик истеъмолчилари (825900 киши) электр таъминотисиз қолмоқдқ”, - дейилади хабарда. Вазирлик маълумотига кўра, газ турбинали мобил электростанциялар учун тўпланган ёнилғи захираси барча турбина қурилмаларининг 20 кун давомида ишлашини таъминлайди.\nЭслатиб ўтамиз, 22 ноябрь куни Украина ҳудудида электр тармоғида содир этилган портлаш натижасида Қрим яримороли электр таъминотисиз қолган эди. Шу муносабат билан ҳудудда фавқулодда ҳолат эълон қилинди.


11:51 / 15.08.2021\nМосквага даволаниш учун олиб борилган муфтий Усмонхон Алимов оғир хасталикдан сўнг вафот этди.\nЎзбекистон мусулмонлари идораси раиси, муфтий Усмонхон Алимов 71 ёшида вафот этди. Ўзбекистон мусулмонлари идораси ва Дин ишлари бўйича қўмитадаги манбалар бу маълумотни Kun.uz'га тасдиқлади.\nҲозирда муфтий туғилиб ўсган Самарқанд вилоятида дафн маросимига тайёргарлик кўрилмоқда.\nЖорий йилнинг июль ойида Ўзбекистон мусулмонлари идораси муфтийнинг саломатлиги тўғрисида интернетда тарқалаётган хабарларга муносабат билдириб, Усмонхон Алимов саломатлигини яхшилаш учун Москвада даволаниш муолажаларини олаётганини билдирган эди.\nЖамоатчиликни асоссиз ва воқеликка тўғри келмайдиган хабарларни тарқатмасликка чақирган идора муфтийнинг саломатлиги барқарор эканлигини билдирганди.\nОрадан бир ҳафта ўтиб, Ўзбекистон мусулмонлари идораси муфтий Усмонхон Алимов Москвада ўпка-қон томир касалликлари муолажасини ўтаётгани ва малакали шифокорлар барча зарурий чора-тадбирларни амалга ошираётгани ҳақида баёнот берди.\nУсмонхон Алимов Самарқанд вилояти Иштихон туманида таваллуд топган. 1982—1983 йилларда Бухоро шаҳридаги Мир Араб мадрасасида, 1983—1987 йилларда Имом Бухорий номидаги Тошкент ислом институтида, 1989—1990 йилларда эса Марокашнинг «Каравийн» дорилфунунида таҳсил олган.\nУсмонхон Алимов Пайариқ туманида жойлашган Имом Бухорий номидаги жоме масжидида 1980—1982 йилларда имом-ноиб, 1987—1989 йилларда, сўнгра яна 1990—2006 йиллар мобайнида ушбу масжиднинг имом-хатиби сифатида фаолият юритган.\n2000—2006 йилларда Ўзбекистон мусулмонлари идорасининг Самарқанд вилояти вакили, бош имом-хатиби сифатида ишлаган. 2006 йилдан то ҳозирга қадар Ўзбекистон мусулмонлари идораси раиси, муфтий лавозимида ишлаб келаётган эди.\n14:11 / 16.08.2021\nПрезидент муфтий оиласига таъзия билдирди\n20:29 / 15.08.2021\n14:04 / 12.08.2021\nУсмонхон Алимов ҳамон Москвада даволанаётгани маълум қилинди


Шаҳрулло Маҳмудов: “Жаҳон чемпионатида атлетларимиз ўзларини кўрсатишлари учун бор кучимизни ишга соламиз” / Olamsport.com\n29 ноя 15:43\nШаҳрулло Маҳмудов: “Жаҳон чемпионатида атлетларимиз ўзларини кўрсатишлари учун бор кучимизни ишга соламиз”\nТеглар : Шаҳрулло Маҳмудов\nМаълумки, 7 декабрь куни пойтахтимизда оғир атлетика бўйича жаҳон чемпионати бошланади. Ушбу нуфузли турнир мамлакатимизда илк бор ўтказилмоқда.\nБунгача йирик турнирлар фақат ёшлар ва ўсмирлар ўртасида ўтказилар эди. Энди пойтахтимиз катталар ўртасидаги дунё биринчилиги иштирокчиларини қабул қилади. Бу борада Ўзбекистон оғир атлетика федерацияси раисининг биринчи ўринбосари Шаҳрилло Маҳмудов билан суҳбатлашдик.\n– Ассалому алайкум, Шаҳрилло Шарипович. Иш жадвалингиз тиғизлигига қарамай, интервьюга розилик билдирганингиз учун ташаккур. Бу муҳим мусобақани Тошкентда ўтказиш тўғрисида қарор қачон қабул қилинган?\n– Ҳақиқатан ҳам, юртимиз узоқ йиллардан буён оғир атлетика бўйича энг нуфузли халқаро турнирларга мезбонлик қилиб келмоқда. Бу ерда ёшлар ўртасида жаҳон ва катталар ўртасида Осиё чемпионатлари ташкил этилди. Аммо катталар ўртасидаги жаҳон чемпионати Ўзбекистонда илк бор ўтказилади. Аввалроқ 2021 йилги жаҳон чемпионати Лимада ўтказилиши режалаштирилган эди. Аммо шу йилнинг август ойи охири, сентябрь ойи бошида турнир Тошкентда кўчирилиши маълум бўлди. Бунга Перудаги пандемия ва карантин чоралари сабаб бўлди. Мусобақа баҳонасида 20-21 декабрь кунлари Халқаро оғир атлетика федерацияси (IWF)нинг Конгресси ҳам пойтахтимизда бўлиб ўтади. Ушбу нуфузли тадбирни ўтказиш Ҳукуматимиз билан келишилган ва уни энг юқори савияда ўтказишимизга ишонаман.\n– Ташкилий жиҳатларга келсак, нималарга эътибор қаратилмоқда?\n– Жаҳон чемпионати Туризм ва спорт вазирлиги ва Ўзбекистон Миллий Олимпия қўмитаси билан ҳамкорликда ўтказилади. Бугунги кунда ушбу тадбирга тайёргарлик кўриш бўйича улкан ишлар олиб борилмоқда, чунки биз уни энг юқори ташкилий даражада ўтказишимиз керак. Биз ҳар бир мамлакат иштирокчиси, ҳар бир меҳмоннинг мусобақадан яхши таассурот билан ортга қайтиши учун ҳаракат қиламиз.\nМиллий терма жамоамизнинг тайёргарлигига ҳам алоҳида эътибор қаратяпмизки, спортчиларимиз ҳамюртларимиз кўз ўнгида жаҳон рекордларини ўрнатишсин. Ушбу мусобақаларда дунёнинг 90 дан ортиқ давлатидан 600 нафарга яқин спортчи иштирок этиши кутилмоқда.\nАлбатта, бундай катта спорт байрамининг барча иштирокчиларини бир жойга тўплаш осон эмас. Бунда давлатимиз раҳбари томонидан спортни ривожлантириш учун яратилган шарт-шароитлар ва улкан эътибор ёрдам бермоқда. Хавфсизлик ва географик жойлашув нуқтаи назаридан бемалол айта оламанки, Тошкент энг нуфузли халқаро мусобақалар ўтказиладиган марказга айланди. Пойтахтда спортнинг бошқа турлари бўйича йирик стартлар доимий равишда ташкил этилмоқда. Бугун эса, жаҳон ҳамжамияти Тошкентни спорт пойтахти сифатида тан олади. Бу жуда далда берувчи ҳолат.\n– Мусобақада иштирок этадиган жамоамиз таркиби ҳақида тўхталсангиз . . .\n– Бугун жамоа таркиби шаклланиб улгурди. Чемпионатда эркаклар ва аёллар ўртасида тўлиқ таркиб билан иштирок этамиз. Жаҳон чемпионатида мезбон сифатида иштирок этишимиз боис кўпроқ спортчиларни қайдномага киритиш имконига эгамиз. Бу эса, ёшларимизга ўзларини ҳар томонлама кўрсатишлари учун яхши имкониятдир.\n– Мухлис ва мутахассислар қайси спортчиларимиздан юқори натижа кутишмоқда?\n– Албатта, турнир фаворитлари Олимпия чемпионлари – Руслан Нурудинов ва Акбар Жўраевдан кўпроқ натижа кутяпмиз. Қолаверса, Достон Ёқубов ва Адҳам Эргашевнинг ҳам муносиб иштирок этишига умид бор. Шунингдек, ўзимиздаги мусобақаларда ўз салоҳиятини намоён этаётган умидли ёшлар – Муҳаммадқодир Тоштемиров, Сарвар Зафаржоновни ҳам унутмаслик керак. Улар мана шундай нуфузли мусобақаларда ўзини кўрсатиш учун яхши имкониятга эга бўлган янги юлдузлардир.\n– Жаҳон чемпионатига тайёргарликнинг сўнгги босқичи қачонгача давом этади?\n– Ўқув-машғулот йиғинлари 5 декабрга қадар ўтказилади. Тайёргарликнинг сўнгги босқичини хорижда ўтказишга қарор қилдик. Ҳозир спортчиларимиз Украинада. Токио-2020 Олимпия ўйинларидан сўнг атлетларимиз Чирчиқдаги спорт базасида бўлиб, августдан октябргача тайёргарлик кўришди. Маҳаллий йиғинда спортчиларнинг психологик чарчоқлари сезиларли эди, шунинг учун биз уларни халқаро йиғинга юборишга қарор қилдик. Шуни унутмангки, спортчи учун қанчалик дабдабали шароитлар яратилмасин, чет элга чиқиб, хорижлик атлетлар билан тажриба алмашмаса, яхши натижа кўрсата олмайди, ўсиш бўлмайди.\n– Йиғинларда айнан нимага кўпроқ эътибор берилмоқда?\n– Даставвал, жисмоний жиҳатдан тикланиш жараёнига, бошланғич тайёргарликка эътибор қаратдик. Биринчи босқичда биз одатий классик тайёргарлик услубидан воз кечдик, яъни спортчиларга катта юкламалар бермадик. Боиси Олимпия ўйинларидан сўнг спортчилар энг аввало жисмоний ва функционал жиҳатдан тикланиб олишлари зарур эди. Чунки инсон танаси машина эмас, у ҳам дам олиши керак. Ва бу босқичда спортчиларнинг шахсий хусусиятларини, руҳий ҳолатини, машғулот фаолиятини муваффақиятли бажариш, мусобақаларга ҳозирлик кўриш учун зарур бўлган фазилатларни шакллантириш ва психологик тайёргарликка катта эътибор беришга қарор қилдик.\nШунингдек, биз машғулотлар жадвалига тананинг алоҳида қисмлари учун қўшимча машқларни қўшдик. Масалан, сузиш ёрдамида ўпкани кенгайтириш, турли жамоавий ўйинлар орқали коллектив фикрлаш кўникмаларини ривожлантиришга интилдик. Бу сентябрь ва октябрь ойларида эди. Ноябрда эса, классик машғулотларга ўтдик. Умид қиламизки, илк жаҳон чемпионатимизда спортчиларимиз муносиб иштирок этиб, уларнинг ғалабалари шарафига мадҳиямиз бир неча бор янграйди.\n– Ушбу мусобақанинг маҳаллий мураббийлар ва ёш полвонларимиз учун аҳамияти катта бўлса керак?\n– Бундай муҳим мусобақанинг Тошкентда ўтказилиши икки карра ёқимли. Шу билан бирга, зиммамизга улкан масъулият юклайди. «Ўз уйингда деворлар ҳам ёрдам беради» деган гап бор. Мен бунинг аксини айтган бўлардим. Чунки ўз ватанида иштирок этаётган спортчилар катта масъулиятни ҳис қилишади ва шунинг учун ҳам кўпроқ ташвишга тушишади. Бу ҳолат эса, аксинча, масъулиятли чемпионатда ўзини кўрсатишига тўсқинлик қилиши мумкин. Лекин биз мутахассислар буни ҳисобга олиб, уларни маънавий ва руҳий қўллаб-қувватлашимиз керак. Спортчиларимиз аввалги халқаро мусобақалардагидек мардонавор ва шижоат билан ўзларини кўрсатишлари учун бор кучимизни ишга соламиз.\nРОЗК тарбияланувчилари, оғир атлетика билан доимий шуғулланувчилар ва бошқа таълим муассасаларидагилар бизга ташкилий жиҳатдан катта ёрдам беришади. Шунингдек, улар ўз уйимизда ўтадиган шундай мусобақада жаҳон юлдузларини кўриб, мотивация олишади.\n– Бу йилги мавсумни қандай таърифлаган бўлар эдингиз?\n– Бу мавсум оғир атлетикамиз учун муваффақиятли бўлди, десам хато қилмайман. Бу йил воқеаларга бой бўлди. Токиодаги Олимпия ўйинлари олдидан мамлакатимизда ёшлар ўртасидаги жаҳон чемпионати ўтказилди. Унда терма жамоамиз умумий таснифда сайёрамизнинг кучли уч мамлакати қаторига кирди. Тўрт йилликнинг асосий стартида Акбар Жўраев Олимпия чемпиони бўлишдан ташқари Олимпия рекордини ҳам ўрнатди. Муаттар Набиева ҳам рекорд ўрнатиб, 4-ўринни, Адҳам Эргашев ҳамда Кумушхон Файзуллаева 6-поғонани банд этди. Бу спортчиларнинг барчаси медаллар учун курашди, бу жуда катта ютуқ. Улар шундай муносиб рақобат кўрсатганини инобатга олсак, Париж-2024 Олимпиадасига ўзларининг энг юқори спорт формасида боришларига ишонамиз. Биз шундай бўлишига ҳаракат қиламиз.\nОктябрь ойида Саудия Арабистонида ўсмирлар ўртасида Жаҳон чемпионати ўтказилди. Унда спортчиларимиз кучли учликдан жой олганини ҳам алоҳида таъкидлаш жоиз. Эришилган бу натижалар авлодлар алмашинувига қанчалик эътибор қаратаётганимизни яна бир карра кўрсатиб турибди. Чунки 17 ёшгача бўлган спортчилар ўртасида жаҳонда учинчи ўринда бораётган спортчиларимизнинг бундай натижаси бизни қувонтиради. Бу, ўз навбатида, асосий жамоамиз учун муносиб захира ўсиб бораётганидан далолат беради.\n– Янги 2022 йилда терма жамоамизни нималар кутмоқда?\n– 2022 йилда бизни энг нуфузли турнирлардан бири – сентябрь ойида Ханчжоу шаҳрида бўлиб ўтадиган Осиё ўйинлари кутмоқда. Айтишимиз мумкинки, бу иккинчи Олимпиада. Ушбу мусобақаларда оғир атлетикачиларга осон бўлмайди. Чунки ушбу спортда бизнинг қитъамиз жаҳонда етакчи. Буни Осиё давлатларининг Токио-2020даги ютуқлари ҳам кўрсатади. 14 та олтиндан 12 тасини қитъамиз вакиллари олиб кетишди. Албатта, спортчиларимиз янги йилнинг ушбу нуфузли стартларига пухта ҳозирлик кўрмоқда. Бизга ишонган ва қўллаб-қувватлаганларнинг ишончини оқлашга ҳаракат қиламиз.\n– Қизиқарли суҳбатингиз учун катта раҳмат. Келгуси Олимпия циклида ҳам омад ва муваффақиятлар тилаймиз!\n– Раҳмат. Биз ҳам ўз навбатида, сизга энг яхши тилакларимизни билдирамиз.\nМаҳмуд Мурадов жанги бекор қилинганига изоҳ берди 2\nМаҳмуд Муродовнинг жанги бекор бўлди. Нега? +ФОТО 0\nШаҳрам фаолиятини якунлаган Шоҳжаҳонга мурожаат қилди, Эргашев эса бунга жавоб қайтарди 3


Тожикистонда банкни ўмарган талаба 11 йилга қамалди\nТожик талабаси Данғара суди томонидан “Агроинвестбанки”нинг туман филиалига босқинчиларча ҳужум қилгани учун 11 йилга қамоқ муддатига ҳукм қилинди.\nДанғара тумани суди раиси Рахмат Қосимзода хабарига кўра Бехруз Рауфов жазо муддатини кучайтирилган режимли колонияда ўтайди.\nДанғара тумани Корез қишлоқ жамоасининг Каёнуш қишлоғида истиқомат қиладиган Бехруз Рауфов қўлга олингунча Қозоғистон олийгоҳларидан бирининг II босқичида таҳсил оларди. Данғара тумани раиси, Махмадулло Саидализода айтишича, ёш йигит ўз ўқишига пул тўлаш учун жиноятга қўл урган. «Бехруз Рауфов шартнома асосида ўқиган Қозоғистондаги олийгоҳлардан биридан қайтиб келган. Навбатдаги ўқув йили учун тўловни амалга оширишга ота-онасидан пул сўраган, бироқ уларда бундай миқдордаги пул бўлмаган. Шунда у банкни ўмаришга қарор қилган», -деди туман раҳбари.\nХабар қилинишича, ёш йигит банк филиали биносига киргач, на пул, на қимматбаҳо буюмларни топа олган ва соқчи – полиция ходими билан тўқнаш келиб, уни пичоқ билан яралаган ва воқеа содир бўлган жойдан йўқ бўлган. Жинояткор йигит муваффақиятсиз босқинчиликдан сўнг армияга ўз ҳоҳишига кўра жўнамоқчи бўлган, бироқ бир неча кундан кейин қўлга олинган.\nБу ҳодиса 2016 йилнинг апрел ойи охирида Данғара туманида содир бўлди. «Агроинвестбанк» нинг маҳаллий филиалини ўмаришга уриниш вақтида соқчи Ахлиддин Курбонов яраланган ва 17-чи шифохонага пичоқдан олган жароҳатлар билан етказилган.


Ўзбекистонда мактабни олтин медаль билан битирган ўқувчиларга ОТМга кириш имтиҳонида имтиёз берилмайди – mulkdor.com\nЎзбекистонда мактабни олтин медаль билан битирган ўқувчиларга ОТМга кириш имтиҳонида имтиёз берилмайди\nFebruary 25 2019, 07:02 ЖамиятМаънавиятМаъорифТаълим-ТарбияТилимизЎзбекистонЯнгиликлар\nБир неча кун аввал Ўзбекистонда мактаб ва академик лицейларнинг иқтидорли битирувчиларига олтин ва кумуш медаллар берилиши ҳақида хабар берилган эди. Шундан сўнг айрим Telegram-каналларда олтин медаль олган ўқувчиларга олийгоҳга кириш имтиҳонларида тўплаган умумий балига 50 фоиз, кумуш медаль олган ўқувчига эса 30 фоиз балл қўшиб берилиши ҳақида маълумотлар тарқалди.\nХалқ таълими вазирлигидан маълум қилишларича, «олтин ва кумуш медаллар билан тақдирланган ўқувчиларга имтиёзлар берилиши кўзда тутилмаган».\n«Таъкидлашим жоизки, олтин ва кумуш медаллар аъло баҳоларда ўқиган ўқувчиларга берилишини инобатга олсак, кириш имтиҳонларида имтиёзли баллар берилмаса-да, улар ўз билимларини кўрсата олишлари лозим. Қолаверса, Халқ таълими вазирлиги олий ўқув юртига кириш учун талабгор ёшларга тенг имкониятлар тақдим этиш тарафдори», — дейилади вазирлик баёнотида.\nУ ҳолда бу медалларнинг нима кераги бор, деган ҳақли савол туғилиши мумкин. «Бундан кўзланган мақсад — ўқувчиларнинг таълим олишга бўлган қизиқишларини янада ошириш, улар ўртасида соғлом рақобатни шакллантириш, коррупцион ҳолатларни олдини олиш ва иқтидорли ўқувчилар билимини рағбатлантиришдандир», — дейди бунга жавобан вазирлик.\nҚиссадан ҳисса — мактабни битираётган вақтда бериладиган олтин ва кумуш медаллар «мактабни олтин/кумуш медаль билан битирганман» деб мақтаниш ҳуқуқинигина беради холос, ундан ортиқ ҳеч нарса эмас.\nKun.uz: тадбиркор ҳар жума куни 1000 дона нонни ...\nЖиззах вилояти Шароф Рашидов туманида савдо фаолияти билан шуғулланувчи тадбиркор ҳафтанинг ҳар жума куни 1000 дона нонни эҳтиёжманд оилаларга текинга тарқатишини маълум ...\nЖамиятJanuary 21 2018, 06:01


“Қишлоқ ҳаёти” газетасининг 16 август сонида Қўчқор Норқобилнинг “Уйдирма ва ҳақиқат” сарлавҳали мақоласи эълон қилинди. Унда Хонобод базасидаги Америка ҳарбий контингентини олиб чиқиб кетиш тўғрисидаги Ўзбекистон хукуматининг қарори хорижий оммавий ахборот воситалари томонидан бир ёқлама талқин этилгани таъкидланади. Муаллифнинг ёзишича: “Ўзбекистон томони АҚШ Қуролли кучлари контингентининг келгусида Ўзбекистон ҳудудида бўлишини кўриб чиқмаган. Демак хорижий билағон “шарҳловчи”ларнинг аюҳаннос солишига, ғимирлаб қолишига асос йўқ – АҚШ ҳарбий базасининг Хонободда муқим қолиши, бу ерда ўтроқ бўлиб туриб қолиши учун ҳам ҳеч қандай асос йўқ”.\n“Ҳуррият” газетасининг 17 август сонида Сарвар Муҳаммаджоновнинг “Террорчи” қочқин бўла оладими?” сарлавҳали мақоласи чоп этилди. Унда қуйидаги сўзлар бор: “Хўш, қонуний ҳукуматга қарши қурол кўтарганлар, бегуноҳ инсонларнинг умрига зомин бўлганлар, ҳокимият ва ҳуқуқ-тартибот органлари ходимларини ваҳшийларча қатл этганлар террорчи эмасми? Бир тасаввур қилинг: 2001 йил 11 сентябрда АҚШда террорчилик ҳужумларини содир этганлардан бирига бошқа бир давлат бошпана берса, тағин унга “қочқин” мақомини бериб сийласа, АҚШ ҳукумати хотиржам қараб ўтирармиди? Ҳеч шубҳасиз, ўша давлат қаттиқ тазйиқ остига олинар эди. Пичоқни аввал ўзингга ур, оғримаса бировга, деган нақл бор. Нега Андижонда жиноят содир этган ашаддий террорчиларга бошқача кўз билан қаралмоқда?”\n“Ҳуррият” газетасининг шу сонида Зуҳриддин Исомиддиновнинг “Имлони билмаган мулло бўлмайди” сарлавҳали мақоласида ўзбек тилига хорижий тиллардан ўзлашган сўзларнинг ва имло қоидаларнинг таъсири хусусида мулоҳаза юритилади: “Бизнинг табиатимиз ўзи шунақа шекилли. Ҳар кимга тобе бўлишга шаймиз. Бутун дунё: инглизлардан тортиб арабларгача Россия пойтахтини “Масков” дейди, русларнинг ўзи ҳам жумла ичида “Московские новости” деб атайди, аммо биз ҳижжалаб “Москва” деймиз. Тошкентни туркманлар “Дашкенд” атайди, аммо биз улар пойтахтини “Ашхобод” деймиз. Ўн йилча аввал “Ашгабат” деб ўзгартишувди, бунга ҳам “лаббайка” дедик, қовуштирдик. Ашгабат бўлса – Ашгабат! Чимкент нимаси: Шимкентми – Шимкент!”


Ўзбекистон ва Россия қатор ҳужжатларни имзолади - рўйхат\n19:04 04.12.2020 (Янгиланган 21:12 04.12.2020)\nРоссия ва Ўзбекистон савдо ва саноат кооперацияси соҳасидаги ҳамкорликни янада ривожлантиришга қаратилган бир нечта ҳужжатни имзолади\nТОШКЕНТ, 4 дек — Sputnik. Россия ва Ўзбекистон савдо ва саноат кооперацияси соҳасидаги ҳамкорликни янада ривожлантиришга қаратилган бир нечта ҳужжатни имзолади, деб хабар қилди Sputnik Ўзбекистон мухбири.\n"Ўзбекистон ва Россия корхоналари ўртасидаги саноат кооперацияси" давра суҳбати якунида республика ишбилармон доиралари иштирокида имзолаш маросими ўтказилди.\nРоссия Федерацияси Саноат ва савдо вазирлиги ва Ўзбекистон Республикаси Инвестициялар ва ташқи савдо вазирлиги ўртасида саноат, ташқи савдо ва инвестиция кооперацияси соҳасидаги ўзаро ҳамкорлик тўғрисида меморандум;\n"ИННОПРОМ. Ўзбекистонда йирик саноат ҳафталиги" халқаро саноат кўргазмасини ташкил этиш ва ўтказиш бўйича тадбирлар режаси.\nСаноат ва савдо вазирлиги раҳбари республикага ташриф чоғида РФ молиявий кўмаги, унинг технологиялари ва ускуналаридан фойдаланган ҳолда қурилган янги металлургия заводини очиш маросимида иштирок этди.\nШунингдек, Денис Мантуров 2021 йил апрелда Ўзбекистонда “Иннопром” сайёр кўргазмаси ўтказилишини эълон қилди. Бу саноат форуми Россиядан ташқарида биринчи марта бўлиб ўтади. Тадбирда РФ ва Ўзбекистон компанияларидан ташқари, барча қизиқиш билдирган саноат корхоналари иштирок этишлари мумкин.\nҳамкорлик, Ўзбекистон, Россия\nПрезидент: Тошкент металлургия заводи - саноат локомотивига айланади\n14:27 04.12.2020 (Янгиланган 14:34 04.12.2020)\nТошкент металлургия заводи ЯИМга салмоқли ҳисса қўшади, Ўзбекистон иқтисодий занжирининг муҳим бўлагига айланади.\nТОШКЕНТ, 4 дек - Sputnik. Бугун Тошкентда Тошкент металлугия заводининг очилиш маросими бўлиб ўтди. Унда сўзга чиқан Ўзбекистон президенти Шавкат Мирзиёев корхона Ўзбекистон иқтисоди учун жуда муҳим аҳамиятга эга эканини айтиб ўтди, Sputnik мухбири хабарига асосан.\nСўз бошида президент корхона қурилишида иштирок этган мухандис ва ишчиларга ҳамда хорижий хамкорларга самимий ташаккур билдирди.\nПрезидент ушбу корхона Ўзбекистон иқтисоди учун муҳим аҳамиятга эга эканини, унинг пайдо бўлиши кўплаб корхоналарга импорт ўрнини босувчи маҳсулот етказиб беришини таъкидлади.\n“Қора металлургия саноати Ўзбекистон иқтисодининг энг заиф, ривожланмаган нуқтаси эди. Янги завод милий иктисодни металл маҳсулотларига бўлган эҳтиёжини таъминлайди” – деди Шавкат Мирзиёев.\nШу вақтгача металл прокати асосан асосан четдан олиб келинган. Бу корхона йилига 500 минг тонна рух ва полимер копламали темир махсулотлари ишлаб чикаради. Бу эса республикадаги 100 дан ортиқ корхоналар эҳтиёжини қондиради. Ҳозирнинг узида заводга 10лаб корхоналардан буюртма келиб тушган.\nУндан ташқари республикада фаолият юритаётган тоғ-кон ҳамда кимё ва рангли металлургия компаниялари билан якин кооперация ўрнатилади.\nШунингдек ТМЗ ҳар бир чикарилаётган махсулот таннархига ижобий таъсир кўрсатади, унинг маҳаллийлаштириш даражасини оширади. Масалан том ёпиш учун ишлатидадига махсулотлар маҳаллийлаштириш даражаси 50% дан 90% гача ошади. Маиший техника ишлаб чиқаришда 35 %дан 50 %гача ошади.\nАна шундай қилиб иқтисодда технологик занжир пайдо бўлади. Бир йилда 400 миллионлик импорт маҳсулот тежалади. Буларнинг ҳаммаси ЯИМга салмоқли ҳисса қўшади, саноат локомотивига айланади.\nКорхона фаолиятининг бошида хом-ашё Россиядан олиб келинади. Лекин кейинчалик ТМЗ хом ашёни Бекобод корхонасида олади. У ерда ҳам қиймати 800 млн доллар бўлган корхона қурилган. Унинг махсулоти ТМЗга база бўлиб хизмат қилади.\nҚорақалпоғистонда 2 миллиард тонна қора металл заҳирасига эга бўлга Тебинбулоқ конида ҳам темир хом ашёси ишлаб чиқишни йўлга қўйиш ва у ерда ҳам ана шундай корхоналар қуриш режалаштирилган.\nЯнги корхонада 700та иш ўринлари яратилади, турдош тармоқлар билан бирга эса - 5 мингта иш ўринлари яратилади.\nТошкент металлургия заводида дунёда энг замонавий ва экологик тоза корхоналарда бири бўлади. Бу ерда Россия, Германия, Италия, Корея ва бошқа хорижий давлатлардан олиб келинган ускунлар ўрнатилган.\nКорхонада 4 поғонали автоматлаштирилган тизим жорий этилган. Ундан ташқари корхона чиқинди газларини тўлиқ ушлаб қоладиган, окава сувларни тозалайдиган тизимлар билан жиҳозланган.


Қирғизистонга ЕХҲТ полициячилари киритилиши ҳамон баҳс уйғотмоқда\nЎтган ҳафтада Ўш ва Бишкек шаҳарлари марказий майдонларида ЕХҲТ полициячиларининг Қирғизистонга киритилишига қарши намойишлар бўлиб ўтди ва айрим маҳаллий расмийлар, хусусан, Ўш мэри Мелис Мирзақматов бу намойишларни қўллашини билдирдилар.\nҚирғизистонлик мулозимларнинг кўпи мамлакат жанубига ташқаридан полициячилар киритилишига қаршилик қилиб турган бир пайтда минтақадаги экспертларнинг аксарияти ЕХҲТ полициячилари киритилишини фақат олқишлаш зарурлигини таъқидламоқдалар.\nЕХҲТ га аъзо давлатлар ташқи ишлар вазирларининг июл ойида Олмаотада бўлиб ўтган учрашуви чоғида Қирғизистонга полициячилар миссияси юборилиши ҳақидаги ташаббус қўллаб-қувватланди. Бу ҳақда учрашув якунлари бўйича Қозоғистон ташки ишлар вазири ва ЕХҲТнинг амалдаги раиси Қанат Саудабаев маълум қилганди.\n- Бу гуманитар бўҳронни бартараф этиш ва жойларда сиёсий мулоқотни давом эттириш учун шароит яратиши керак. 1 сентябрга қадар гуруҳ Қирғизистон жанубига юборилади. Полициячилар миссияси таркибида ЕХҲТга аъзо давлатлар ҳуқуқ-тартибот идоралари ходимлари бўлади, улар ўз мамлакатлари полиция формаларида бўлиб, енгларига қирғиз тилида “ЕХҲТнинг полиция маслаҳатчиси” дея ёзиб қўйилган бўлади, дейди Қозоғистон ташқи ишлар вазирлиги қошидаги халқаро ахборот комитети раиси Роман Василенко Қирғизистонга киритилажак полиция миссияси бўйича тафсилотларни баён қиларкан.\nҚирғизистоннинг ўзида мамлакатга ЕХҲТ полициячилари миссияси кириши эҳтимоли турлича қабул қилинди. Бу қадам экспертлар ўртасида ҳам турфа хил баҳс-мунозараларга сабаб бўлмоқда.\nОзодликнинг қозоқ шўъбаси уюштирган давра суҳбатида иштирок этган Қирғизистон омбудсмени Турсунбек Ақун халқаро ташкилотлар, жумладан, ЕХҲТнинг мамлакат жанубидаги вазиятни барқарорлаштириш йўлидаги эзгу ниятларини яхши тушунишини қайд этаркан, айни пайтда Қирғизистонга полициячилар миссиясини киритишда баъзи бир салбий жиҳатлар инобатга олинмаётганини айтди.\n- Биз Қирғизистон фуқаролари ўз тақдиримизни ўзимиз ҳал қила оламиз ва шундай қилаяпмиз ҳам. Ҳозир вазият барқарорлашиб қолди. Ташқаридан келган полициячилар бизга керак эмас. Бундан ташқари, улар бизнинг тилимиз, маҳаллий анъана ва урф-одатларимизни билишмайди. Масалан, эртага уларга қарата ўқ отишлари, улар қочишлари мумкин. Мен ЕХҲТ, халқаро ташкилотларни жуда ҳурмат қиламан, улар мамлакатда инсон ҳуқуқлари, шахс эркинлигини ривожлантириш учун жуда кўп иш қилдилар. Аммо мамлакатга 52 кишидан иборат қўшин киритишнинг ҳеч қандай ҳожати йўқ, деб ўйлайман, деди Қирғизистон омбудсмени Турсунбек Ақун.\nАйни давра суҳбатининг бошқа бир иштирокчиси - ўзбекистонлик сиёсий таҳлилчи Фарҳод Толипов қирғиз омбудсмени фикрларига қўшилмаслигини билдирди.\n- Муҳтарам омбудсмен Қирғизистон ўз кучи билан муаммони ҳал қила олиши мумкинлигини таъкидламоқда. Ундай бўлса, нима учун Қирғизистоннинг амалдаги раҳбарияти зиддиятнинг биринчи кунларидаёқ вазиятни ўз кучи билан жиловлай олишга қодир эмаслигини билдирди ва халқаро ҳамжамиятдан, хусусан, Россиядан ёрдам сўраб мурожаат қилди? “Ўзимиз эплаймиз” деган гап аслида бунинг аксидан дарак бериши мумкин, яъни Қирғизистон буни эплай олмаслиги мумкин. Халқаро нигоҳ билан вазиятни бошқачароқ баҳолаш мумкин, бу субъектив нигоҳ бўлмайди. Ҳозир Қирғизистон жанубида бўлган қирғизлар ҳам, ўзбеклар ҳам жуда қизишиб турганлари аниқ, улар буни қабул қилиши қийин бўлиши, икки ўртада ўзаро айбловлар бўлиши табиий. Омбудсмен ҳаммасини ўзбеклар бошлаганини таъкидламоқда, бироқ бунга тескари бўлган нуқтаи назар ҳам мавжуд. Халқаро миссия ҳаққонийроқ маълумот йиғишга, умумий хулосаларга келишга ёрдам беради, дейди ўзбекистонлик сиёсатшунос Фарҳод Толипов.\nАйни пайтда қозоғистонлик сиёсатшунос Дўсим Сатпаев Қирғизистон аъзо бўлган Коллектив хавфсизлик шартномаси ташкилоти ва Шанхай ҳамкорлик ташкилоти мамлакат жанубида юзага келган қонли тўқнашувни бартараф эта олмаганини урғуларкан, бу вазифани ЕХҲТ ўз зиммасига олишга рози бўлганини фақат олқишлаш кераклигини айтади.\n- Ўйлашимча, кимдир Қирғизистон жанубидаги вазиятни барқарорлаштиришни ўз зиммасига олиши керак ва айни пайтда ЕХҲТ буни ўз зиммасига олаётгани жуда яхши. Улар бунинг уддасидан чиқа олиши аниқ эмас, аммо бу йўналишда биринчи қадам қўйиб бўлинди. Бунда ЕХҲТга бошқа халқаро ташкилотлар кўмак кўрсатади, деб умид қиламиз. Биринчи навбатда, бу Қирғизистон аъзо бўлган ташкилотлардир. Бу мамлакатдаги тарангликни олдини олишга қаратилган уринишдир. Албатта, бу 20 йил давомида ҳеч ким, жумладан, на Ақаев, на Бакиев тузатолмаган бу ярани битта миссия тезгина даволай олади, дегани эмас. Амалдаги ҳокимият ҳам бу муаммони ҳал қилишига умид кам. Мазкур миллатлараро можаронинг илдизи, ўзаро эътирозлар совет даврига бориб тақалади. ЕХҲТнинг полициячилар маслаҳатчи гуруҳини Қирғизистонга киритиш ҳақидаги ечимини дипломатик юриш сифатида қабул қилиш керак, дейди Дўсим Сатпаев.\nМавзу юзасидан маълумот: Агар Қирғизистон жанубидаги вазият талаб қилса, ЕХҲТга аъзо мамлакатлардан бўлган полиция зобитлари таркиби яна 50 киши кўпайиши ва уларнинг фаолият юритиш муддати узайтирилиши мумкин. Шунингдек, Қирғизистонга юборилаётган полициячилар маҳаллий милиция вакиллари ҳамда аҳолининг турли гуруҳлари кўмагида фаолият олиб боришлари айтилмоқда.\nҚирғизистон президенти Рўза Отунбаевга кўра, полициячилар миссияси маҳаллий ҳуқуқ-тартибот идоралари вакилларига ўз маслаҳатларини бериб, маҳаллий милиция ходимларини тайёрлаш ишларида кўмак кўрсатадилар.


“Американи оғир кунлар кутмоқда” - hudud24.uz\n2021, 02-Mart | 03:03\nБош саҳифа Янгиликлар Жаҳон “Американи оғир кунлар кутмоқда”\n12:12 / 18-01-2021\nАҚШда февралнинг ўрталарига бориб, коронавирусдан вафот этганлар сони ярим миллион кишидан ошиши мумкин. Бу ҳақда АҚШ Касалликлар профилактикаси ва назорати марказининг янги раҳбари Рошель Валенски маълумотларига таяниб, CBS News канали хабар берди.\nУнинг айтишича, Америкада коронавирус билан боғлиқ вазият тобора ёмонлашмоқда. Марказ директорининг айтишича, Янги йил тадбирлари, байрам сайру саёҳатлари, меҳмондорчиликларнинг оқибатлари ўзини кўрсатмоқда. Натижада касалланиш ва ўлимлар сони сезиларли даражада ортган. Унинг айтишича, мамлакатни “қатор мусибатли, оғир ҳафталар кутмоқда”.\nАввалроқ, Американинг Огайо штати олимлари АҚШда пайдо бўлгани тахмин қилинаётган иккита янги мутацияси аниқланган.\nТадқиқотчиларнинг айтишича, ушбу штаммлардан бири штат пойтахти — Колумбус шаҳрида декабрнинг охири — январнинг бошларида кенг тарқалган эди. Бу штамм янада юқумли бўлса-да, вакциналарнинг самарадорлигига деярли таъсир кўрсатмайди.\nСўнгги маълумотларга кўра, АҚШда коронавирус билан зарарланганлар сони 24,5 миллион кишидан, қурбонлар сони эса, 400 минг кишидан ортган.\nАввалги мақолаСохта ҳужжат билан Россияга юбормоқчи бўлди…\nКейинги мақолаМисрда яна бир қадимий мақбара топилди


Хазонрезги томошабинлар эътиборига ҳавола этилди\nМуҳташам Алишер Навоий киносаройида орзиқиб кутилган, барчада катта қизиқиш уйғотган «Хазонрезги» тўлиқ метражли бадиий фильмининг тақдимот маросими бўлиб ўтди.\nЎзининг «Осмондаги болалар», «Кичкина табиб», «Ватан», «Қўрғошин» каби қатор фильмлари билан ўзбек киноматографиясига салмоқли ҳисса қўшаётган, Ўзбекистон Республикаси санъат арбоби, режиссёр Зулфиқор Мусоқовнинг навбатдаги фильми маиший мелодрамма жанрига мансуб.\nҲар қандай фильмда ҳам ижодий жамоанинг ўз ўрни бор. Хусусан “Хазонрезги” да ҳам. Шу сабабли уларни санаб ўтамиз:\nСценарий муаллифи ва постановкачи режиссёр - Зулфиқор Мусоқов;\nПостановкачи оператор - Азиз Арзиқулов;\nПостановкачи рассом - Фазлиддин Турдиев;\nБастакор - Мария Мусоқова.\nФильмда бош ролларни Бахтиёр Рахимов, Феруза Саидова, Бобур Йўлдошев, Шаҳзода Матжонова, Мунаввара Абдуллаева, Хайрулла Саъдиев, Жумадилла Раметов, Бахриддин Абдуллаев, Муяссар Бердиқуловалар маромига етказиб ижро этишган.\n89 дақиқа давом этадиган фильмнинг ҳар дақиқасида томошабинда беиҳтиёр савол туғилади. Бу гапи билан нима демоқчи? Ёхуд ана у деталь қандай маъно англатади? Томошабин фильмни кўриш жараёнида жумбоқлар ичига тушиб қолгандек ҳис этади ўзини. Фильмнинг психиологик таъсир кучи ҳам айнан ана шу жумбоқларда яширинган. Аудиторияни кўпроқ ўйлашга, фикр-мулоҳазага ундайди. Шунингдек, кинода жуда кўп деталлардан фойдаланилган. Бу ҳам Зулфиқор Мусоқовнинг ҳеч кимникига ўхшамаган услубидан дарак беради. Қахрамонни камроқ гапиртириб, кўпроқ нигоҳи билан маълумот беришга ундаш айнан Зулфиқор Мусоқовга хос услуб дейишимиз мумкин.\n– Мазкур фильм менинг илк дебют ролим. Бошида роса ҳаяжонга тушдим, – дейди Омина Чавандозова. - Сабаби дастлабки ролим ва яна профессионал режиссёр Зулфиқор Мусоқов билан ишлаш. Лекин бу инсоннинг ҳар биримизга бўлган муносабати, самимий оҳангда ролимизни тушунтиришдан чарчамаслигини кўриб очиғи барча ҳаяжонларим йўқолди. Менга ёш, ҳали рўзғор юмушларига анчайин нунроқ келин роли ишониб топширилди. Турмушга чиқмаганлигим сабаб ролимни маромига етказиб ижро этишда кўп қийинчиликларга дуч келдим. Ана шу пайтларда Зулфиқор Мусоқовнинг насиҳатлари мени қийин вазиятлардан олиб кета олди. Мен бу инсон билан бирга ишлаганимдан жуда мамнунман".\nФильмнинг асосий мақсади – яхшиликнинг ёмонлик устидан доим ғалаба қилиши, ёмонликка яхшилик билан жавоб қайтаришдан иборат.\nФильмнинг қисқача мазмуни – турли хил тақдирлар тараннуми, улар ҳаётида содир бўлаётган турфа ўзгаришлар, самимий севги-муҳаббатга қурилган мўжазгина оила ҳаёти, қахрамонларнинг ҳаётидаги нур ва сояларнинг ёнма-ён туриши ва бунда тўғри танлов кўп қийинчиликлар мағлубиятини муқаррар айлаши баён этилади. Фильмда қалб саҳийлиги, олийжаноблик ва бетизгин вақт ҳақида ҳам ҳикоя қилинади...\nФильмни суратга олиш ишлари тўққиз ой давом этди, – дейди режиссёр Зулфиқор Мусоқов. - Фильмда жуда кўп янги қиёфаларни кузатишингиз мумкин. Актёр ва актрисаларни танлаб олдик. Ўйлайманки, танловда адашмадик. Фильм номи барчани қизиқтириши табиий. Фильмнинг асосий қисми куз фаслига тўғри келишини инобатга олиб, ҳамда “Ҳазонрезги” сўзини ёқтирганим сабаб айнан шу номни танладик. Ҳар бир ишда камчилик бўлади деганларидек, мазкур фильмда ҳам бироз камчиликлар бор. Фильмимдан 100 фоиз қониқдим, дея олмайман. Қолгани энди мухлислар эътиборига ҳавола. Ким қандай фикрга келади, кимга ёқади, кимгадир йўқ. Буни энди секин-аста кўраверамиз".\nШаҳзода Матчонова, актриса:\n"Хазонрезгидаги ижройим мени буткул янгича қиёфада акс эттирмаган. Биргина фарқли томони ҳали ёши бироз ўтган, ҳали турмушга чиқмаган қахрамон ролини ижро этмагандим ва бу фильмда ўзига қатъий ишонган, ўз касбининг уддабурони, шифокор қиз ролини ўйнадим. Ролимнинг мақсади – ҳар ким ўз тақдирини ўз қўли билан яратади, деган тушунчанинг қанчалик ҳақ эканлигини кўрсатиб бериш. Мен ажойиб режиссёр Зулфиқорака билан ишлаш менга завқ бағишлайди ва у инсондан кўп нарсани ўрганишим мумкин. Албатта ролим қанақа чиққанини билмайман. Қўлдан келганча ҳаракат қилдик. Портнёрим ҳам бунда менга катта ёрдам берди. Бобур Йўлдошевни жуда ҳурмат қиламан. Кинода ҳам айнан ана шу ҳурмат тушунчаси бўлсагина ҳар қандай актёр ролини маромига етказиб ижро этади".\nҲасанхажаева Шарофат, актриса:\n"Мен фильмда кичкинагина рол ижро этдим. Лекин айтишадию ролнинг катта кичиги бўлмайди. Муҳими ҳар қандай ролда ҳам актёр ўз қахрамони қиёфасини ишонарли қилиб очиб бериши. Бошида роса қўрқдим. Кичик рол бўлса ҳам қанақа қилиб очиб бера оламан деб. Лекин Зулфиқор ака бизга оталарча меҳр билан тушунтириб, баъзида ўзлари кўрсатиб бериб ўзимизга бўлган ишончни кучайтирдилар. Албатта ролимни кўриб, тўлиқ қониқиш ҳосил қилмадим. У ёғини бунуқа, бу ёғини бунуқа қилсам янада таъсирли чиқаркан деган ҳаёл ўтди. Энди томошабин хулосаси қолди, холос. Фильмда яна либос устаси сифатида ишладим. Бу билан ўзим учун катта амалиёт мактабига эга бўлдим, дея оламан".\nЎзбекистонда хизмат кўрсатган артист Бахтиёр Рахимов:\n"Самарқанд театри актёриман. Кинода биринчи марта бош қахрамон ролини ижро этишим. Аввал эпизотик ролларда кўриниб қолганман. Фильмда Авғон урушида қатнашган Қурбон роли топширилди. Қахрамоним жуда кўп қийинчиликларга учраган, зулм кўрган, лекин шунга қарамай доим инсонларга яхши муносабатда бўлувчи шахс. Ролим менга жуда маъқул бўлди. Ишонарли чиқиши учун ҳаракат қилдик. Зулфиқор Мусоқов сохталикни жуда ёмон кўради. Шу учун қахрамонларни жонли рол бажаришга уқтиради. Билмадим энди бўёғини томошабин хулосасига қолдирамиз".\nЭслатиб ўтамиз, Хазонрезги фильми пойтахтимиз кинотеатрларида 18 мартдан бошлаб намойиш этилади.\nНашр санаси: 18-03-2016\nAybek 20 март #\nФильм жуда ҳам мураккаб, диққат билан берилиб тамоша қилиш тақоза этади. Фильм, бир инсоннинг тақдири, унинг ҳаётидаги бурилишлар, имтиҳонлар, синовлар орқали ўзлигини йўқотмаслик ва албатда инсон деган юқори номга содиқ қолиши хақида томошабинларга мурожат қилади. Фильмда "майда", юки кам киёфаларнинг куплиги асосий ғоянинг тасиридан йироқлаштиради. Лекин, З.Мусоқовнинг барча фильмларида бўлгани сингари, картинадаги "юмор" инсонга яшашга бўлган ишлнчни баҳшида этади. Режияяерга янги фильмларида муваффақият тилаб қоламан, мен ишонаманки З.Мусоқов хали кўп яхши фильмларни суратга олади.


Туркиядаги тўнтарув тарафдорлари қирувчи самолётларда Эрдўған самолётини нишонда ушлаб туришган\n00:45 / 18.07.2016\nТуркиядаги тўнтарувни қўллаб-қувватлаган F-16 қирувчи самолётларининг икки учувчиси Туркия президенти Ражаб Тойиб Эрдўған самолёти ва унга ҳамроҳлик қилган иккита F-16 самолётини нишонга олиб турганлар, бироқ ҳужум қилмаганлар, деб хабар бермоқда Reuters ахборот агентлиги.\nМанба маълумотларига кўра, бу воқеа Эрдўған самолётида Мармарис курорт шаҳридан Истанбулга қайтаётганида юз берган.\n"Камида иккита F-16 самолёти ҳавода Эрдўғаннинг самолётини Истанбулга йўлда тақиб қилган. Улар Эрдўған ва уни ҳимоя қилиб борган иккита F-16 самолётини нишонда ушлашган", деб агентликка маълум қилди вазиятдан хабардор турк ҳарбийси.\nУнинг таъкидлашича, исёнчлар нима учун отишмагани унга жумбоқ бўлиб қолмоқда. Юқори лавозимдаги турк мансабдор шахсларидан бири бу маълумотни тасдиқлади.\nБошқа мансабдор шахс президент самолётида "осмонда муаммо бўлганини" айтган, бироқ тафсилотларни келтирмаган.\nТуркияда тўнтарув бошланганда Эрдўған Мармарисда бўлган. У бўлаётган воқеалардан хабар топгач, Истанбулга самолётида йўл олган. Эрдўған Отатурк номидаги аэропортга келгач, тарафдорлари билан учрашган.


ahlisunnat.com-Адашган оқимлар-Салафия йўли нима?\nСалафия йўли нима?\nСавол: "Салафия эътиқоди", "Салафия йўли" деган ибораларни охирги пайтларда кўп эшитадиган бўлдик. Бу қанақа йўл? Салафия деган мазҳаб борми?\nЖавоб: Салафиялик ваҳҳобийликнинг ниқобланган бошқача кўринишидир. Ваҳҳобийлар мана шу ном остида ўзларини яширадилар. Ҳатто ўзларини ҳақиқий аҳли суннат бизмиз деган маънода "аҳли суннати хосса" деб аташади.\nСалаф - аввалги деганидир. Истилоҳда Асҳоби киром ва Тобеин даври мусулмонларига "Салаф" ёки "Салаф-и солиҳин" дейилади. Салафи солиҳин йўлида бўлган мусулмонларга "аҳли суннат" дейилади. Ўзлари аҳли суннат бўлмаган ҳолда, аҳли суннат олимларининг носсларда очиқ билдирилмаган аҳкомдаги ижтиҳодларини ёқтирмаган ва мана шу маъноси очиқча тушунилмаган носсларни нотўғри равишда таъвил қилиб, эгри маъно бериш орқали тушунганларини Салафи солиҳиннинг йўли деб даво қиладиган гумроҳларга "Салафия" дейилади.\nСалафнинг, яъни илгари ўтган дастлабки мусулмонларнинг мазҳаби бор. Аммо салафия мазҳаби деган ҳеч нарса йўқ. Салафнинг мазҳаби эса, аҳли суннат вал жамоатдир.\nОхирги пайтларда Аҳли суннат эътиқодидан ажраган баъзи адашган дин одамлари салафия деб номлаган алоҳида бир бузуқ йўл тутишди. Мана шу янги йўлни эътиқодда мазҳаб дея таърифлаб, китобларига ёзишди. Ҳолбуки исломиятда салафия мазҳаби деган ғаройиб мавҳум умуман йўқ. Аҳли суннат олимларининг ҳеч қайсисидан бу ҳақда ҳеч қандай маълумот билдири


Хиёнатни унутиш осонми? Эр ёки хотин хиёнат қилди. Оила ажралиб кетмади. Аёл би… - Samimiy.uz\nХиёнатни унутиш осонми? Эр ёки хотин хиёнат қилди. Оила ажралиб кетмади. Аёл би…\n👉Босқичма-босчқич ҳаракат қилинг\nБарқарорликни қайтариш учун хиёнат келтирган салбий ҳисларни бирма-бир таҳлил қилиш керак. Энг азобли туйғу, бу хафалик. Ахир бизнинг ўрнимизга бировни афзал кўришди. Бу ҳар қандай инсоннинг шахсиятига тегади. Агар бор нафратимизни ташқарига чиқарадиган бўлсак, оила батамом бузилиб кетиши тайин. Шунинг учун хафаликни секин-аста билдириб бориш керак. Энг муҳимидан бошланг. Бунинг учун қулай фурсат топинг. Бир-бирингизни сокин вазиятда тинглай оладиган вақтни кутинг. Энг муҳими, ўзингиз билан ҳам, жуфтингиз билан ҳам ростгўй бўлинг. Ўйлаб кўринг, жуфтингиз сизга хиёнат қилгани билан, кўз очиб кўргани барибир сиз-ку. Сизни бекорга танламаган ва оила қурмаган. Хиёнат сизни 100 фоиз синдириб қўймаслиги ва ўзингизга берадиган баҳоингизни пастга туширмаслиги лозим. Хиёнатга қарамай, у олдингизда айбини тан олди ва сиздан узоқлашишни истамаяпти. Мана шу ҳақиқатнинг ўзи умр йўлдошингизга яна бир имкон беришга сабаб бўла олади.\nУндан сиздаги айнан қайси хислатлар ҳамон қадрли эканини сўранг. Шу тариқа ўзингизга нисбатан тушиб кетган баҳоингизни секин-аста кўтаришга эришасиз.\n👉Атрофда юришни бас қилинг\n👉Кемтиклик ўрнини тўлдиринг\nВақт ўтган сари хиёнат уйғотган салбий ҳислар бироз сўниб боради. Демак, нега учбурчак пайдо бўлгани ҳақида жиддий ўйлаб кўриш фурсати етибди. Хўш, қайси хатолар жуфтингизни хиёнат сари етаклади? Қандай камчиликларингиз бор? Буларга аниқлик киритиб олиш учун эса фақат мулоқот керак.\nИчингизда айтилмаган сирлар қолмасин. Эркакка эътибор етишмаганми ёки аёлга ғамхўрлик, эр-хотин буларни очиқчасига ҳал қилиб олиши керак. Хиёнат жуфтлик учун мисоли синов. У муносабатларнинг нечоғли мустаҳкам эканини аниқлаб беради. Хиёнат муаммо бор жойда вужудга келади. Унинг илдизлари қаерда? Қарашларингиз, ҳақиқатларингиз, тафаккурингизни қайта кўриб чиқинг.\n❗Унутманг, олдингизда хиёнатдан бош эгиб турган инсоннинг ўзи ҳам виждон азобида қолган.\n#SukutSaqlama #СукутСақлама #лойиҳадан #психология